               AN COIMISIÚN EORPACH
            An Bhruiséil,6.10.2021
            COM(2021) 614 final
            2021/0313(NLE)

            Togra le haghaidh
            CINNEADH ÓN gCOMHAIRLE
            maidir le síniú, thar ceann an Aontais Eorpaigh, agus cur i bhfeidhm sealadach, an Phrótacail (2021-2024) maidir le cur chun feidhme an Chomhaontaithe Comhpháirtíochta Iascaigh Inbhuanaithe idir an tAontas Eorpach agus Rialtas Oileáin Cook

               MEABHRÁN MÍNIÚCHÁIN

               1.COMHTHÉACS AN TOGRA

               •Forais agus cuspóirí an togra

                  An Comhaontú Comhpháirtíochta Iascaigh Inbhuanaithe (‘SFPA’) idir an tAontas Eorpach agus Rialtas Oileáin Cook, síníodh é an 3 Bealtaine 2016 agus an 14 Bealtaine 2016 faoi seach, agus tháinig sé i bhfeidhm go sealadach an 14 Bealtaine 2016 ar feadh tréimhse ocht mbliana. Tá an comhaontú in‑athnuaite go hintuigthe, agus dá bhrí sin tá sé fós i bhfeidhm. An chéad Phrótacal 4 bliana maidir le cur chun feidhme an Chomhaontaithe Comhpháirtíochta Iascaigh Inbhuanaithe, tháinig sé i bhfeidhm go sealadach an 14 Deireadh Fómhair 2016 agus chuaigh sé in éag an 13 Deireadh Fómhair 2020. Tá an Comhaontú agus an Prótacal araon i bhfeidhm ó bhí an 10 Bealtaine 2017 ann.

                  An 7 Iúil 2020 ghlac an Chomhairle sainordú
                     1
                   lenar údaraíodh don Choimisiún Eorpach tús a chur le caibidlíocht le haghaidh Prótacal nua maidir le Comhaontú Comhpháirtíochta Iascaigh Inbhuanaithe idir an tAontas Eorpach agus Rialtas Oileáin Cook (‘Oileáin Cook’) agus le haghaidh an fhadaithe a d’fhéadfaí a chur leis an bPrótacal atá ann faoi láthair
                     2
                   a ghabhann leis an gComhaontú sin, Prótacal a bhí le dul in éag an 13 Deireadh Fómhair 2020.

                  Le linn an chéad bhabhta caibidlíochta (16 Iúil 2020), chomhaontaigh idirbheartaithe ón Aontas agus ó Oileáin Cook go mbeadh roinnt babhtaí ag teastáil chun an chaibidlíocht a chur i gcrích mar gheall ar chineál casta na caibidlíochta. Dá bhrí sin, chomhaontaigh an dá pháirtí síneadh a chur leis an bPrótacal ar feadh uastréimhse aon bhliain amháin, i gcomhréir leis an sainordú ón gComhairle. Socraíodh an síneadh trí bhíthin Comhaontaithe i bhfoirm malartaithe litreacha ar cuireadh inisealacha leis an 29 Iúil 2020 sa Bhruiséil agus in Rarotonga (Oileáin Cook).

                  Cuireadh síneadh bliana leis an bPrótacal ón lá a shínigh an dá pháirtí an malartú litreacha, i.e. an 14 Samhain 2020. Dá réir sin, rachaidh an Prótacal atá ann faoi láthair in éag an 13 Samhain 2021.

                  Ar bhonn na dtreoracha caibidlíochta ábhartha
                     3
                  , rinne an Coimisiún caibidlíocht le hOileáin Cook d’fhonn Prótacal nua maidir le cur chun feidhme an Chomhaontaithe Comhpháirtíochta Iascaigh Inbhuanaithe a thabhairt i gcrích thar ceann an Aontais Eorpaigh. Tar éis an chaibidlíocht a bheith tugtha i gcrích, chuir na hidirbheartaithe inisealacha le Prótacal an 28 Iúil 2021. Leis an bPrótacal nua, cumhdaítear tréimhse 3 bliana ó dháta chur i bhfeidhm sealadach an Phrótacail a leagtar síos in Airteagal 11 de, is é sin an dáta a shíneoidh an dá Pháirtí é.

                  Is é is cuspóir don togra seo síniú an Phrótacail maidir le cur chun feidhme an Chomhaontaithe Comhpháirtíochta Iascaigh Inbhuanaithe idir an tAontas Eorpach agus Rialtas Oileáin Cook a údarú le haghaidh na tréimhse 2021-2024.

                  Tá sé d’aidhm ag an bPrótacal deiseanna iascaireachta a thabhairt do shoithí an Aontais i limistéir iascaireachta Oileáin Cook i gcomhréir leis an gcomhairle eolaíoch agus le moltaí ón gCoimisiún Iascaigh don Aigéan Ciúin Iartharach agus don Aigéan Ciúin Láir (‘WCPFC’), laistigh de theorainneacha an bharrachais atá ar fáil. Tá sé d’aidhm aige freisin comhar idir an tAontas Eorpach agus Oileáin Cook a neartú, agus ar an gcaoi sin creat comhpháirtíochta a chruthú trínar féidir beartas iascaigh inbhuanaithe a fhorbairt agus saothrú fónta a dhéanamh ar acmhainní iascaigh i limistéir iascaireachta Oileáin Cook, chun leasa an dá pháirtí.

               Leis an bPrótacal nua AE-Oileáin Cook is féidir le cabhlach an Aontais iascaireacht a dhéanamh in uiscí iascaigh Oileáin Cook le haghaidh speicis tuinníní, agus is mar a leanas a dhéantar foráil maidir le deiseanna iascaireachta:

               –4 shoitheach peas‑saighne tuinníní a bhfuil rochtain acu ar limistéir iascaireachta Oileáin Cook ar feadh 100 lá in aghaidh na bliana;

               –is féidir 110 lá breise a chur ar fáil do chabhlach an Aontais, arna iarraidh sin.

               •Comhsheasmhacht le forálacha beartais atá sa réimse beartais cheana

                  I gcomhréir le tosaíochtaí an Rialacháin lena mbunaítear an Comhbheartas Iascaigh (‘an Rialachán CBI’)
                     4
                  , tugtar leis an bPrótacal deiseanna iascaireachta do shoithí an Aontais i limistéir iascaigh Oileáin Cook, bunaithe ar an gcomhairle eolaíoch is fearr dá bhfuil ar fáil agus mar thoradh ar mholtaí ón gCoimisiún Iascaigh don Aigéan Ciúin Iartharach agus don Aigéan Ciúin Láir. Ina theannta sin, fágann an Prótacal gur féidir leis an Aontas Eorpach agus le hOileáin Cook oibriú níos dlúithe le chéile maidir le saothrú fónta na n‑acmhainní iascaigh i limistéir iascaigh Oileáin Cook a chur chun cinn agus tacú le hiarrachtaí Oileáin Cook a n‑earnáil iascaigh a fhorbairt, chun leasa an dá pháirtí.

               •Comhsheasmhacht le beartais eile de chuid an Aontais

                  An chaibidlíocht maidir le Prótacal nua i dtaca le cur chun feidhme an Chomhaontaithe Comhpháirtíochta Iascaigh Inbhuanaithe — a mbaineann cuid de leis an síneadh seo atá beartaithe — tá sé ina chuid de ghníomhaíochtaí seachtracha an Aontais i dtaca le tíortha san Afraic, i Muir Chairib agus san Aigéan Ciúin (‘tíortha ACC’) agus cuirtear san áireamh ann, go háirithe, cuspóirí an Aontais maidir le prionsabail dhaonlathacha agus cearta an duine a urramú.

               2.BUNÚS DLÍ, COIMHDEACHT AGUS COMHRÉIREACHT

               •Bunús dlí

                  Is é an bunús dlí Airteagal 43(2) den Chonradh ar Fheidhmiú an Aontais Eorpaigh (CFAE), lena mbunaítear an comhbheartas iascaigh, agus Airteagal 218(5) CFAE maidir le comhaontuithe idir an tAontas agus tríú tíortha a shíniú, comhaontaithe a d’fhéadfaí a chur i bhfeidhm go sealadach.

                  I gcomhréir le hAirteagal 218(5) CFAE, tá an Chomhairle chun cinneadh a ghlacadh lena n‑údarófar síniú an Chomhaontaithe. De réir Airteagal 17(1) den Chonradh ar an Aontas Eorpach, amach ón gcomhbheartas eachtrach agus slándála, áiritheoidh an Coimisiún ionadaíocht sheachtrach an Aontais. Dá bhrí sin, na hoifigigh a ainmníonn an Coimisiún, is acu sin amháin a bheidh an inniúlacht comhaontú idir an tAontas agus tríú tír a shíniú.

               •Coimhdeacht (i gcás inniúlacht neamheisiach)

                  Tagann an togra faoi inniúlacht eisiach an Aontais Eorpaigh.

               •Comhréireacht

                  Tá an togra comhréireach leis an gcuspóir maidir le creat rialachais dhlíthiúil, comhshaoil, eacnamaíoch agus shóisialta a bhunú le haghaidh gníomhaíochtaí iascaireachta atá á ndéanamh ag soithí an Aontais in uiscí tríú tíortha, mar a leagtar amach in Airteagal 31 den Rialachán CBI. Tá sé i gcomhréir leis na forálacha sin chomh maith leis na forálacha maidir le cúnamh airgeadais do thríú tíortha a leagtar síos in Airteagal 32 den Rialachán sin.

               3.TORTHAÍ AR MHEASTÓIREACHTAÍ EX POST, AR CHOMHAIRLIÚCHÁIN LEIS NA PÁIRTITHE LEASMHARA AGUS AR MHEASÚNUITHE TIONCHAIR

               •Meastóireachtaí ex post/seiceálacha oiriúnachta ar an reachtaíocht atá ann cheana

                  Chuathas i gcomhairle le páirtithe leasmhara le linn na meastóireachta ar an bPrótacal le haghaidh na tréimhse 2016-2020. Chuathas i gcomhairle le saineolaithe na mBallstát freisin i gcruinnithe teicniúla. De thoradh na gcomhairliúchán sin, thángthas ar an gconclúid go mbeadh sé tairbhiúil an Prótacal a athnuachan le hOileáin Cook.

               •Comhairliúchán leis na páirtithe leasmhara

                  Chuathas i gcomhairle leis na Ballstáit, le hionadaithe tionscail, le heagraíochtaí idirnáisiúnta na sochaí sibhialta, chomh maith le córas riaracháin iascaigh agus ionadaithe ó shochaí shibhialta Oileáin Cook, mar chuid den mheastóireacht. Reáchtáladh comhairliúchán freisin faoi chuimsiú na Comhairle Comhairlí Fadraoin.

               •Bailiú agus úsáid saineolais

               D’úsáid an Coimisiún comhairleoir neamhspleách le haghaidh na meastóireachtaí ex ante agus ex post, i gcomhréir le hAirteagal 31(10) den Rialachán CBI.

               •Measúnú tionchair

                  Ní bhaineann le hábhar

               •Oiriúnacht rialála agus simpliú

                  Ní bhaineann le hábhar

               •Cearta bunúsacha

               Sa chomhaontú a caibidlíodh, cuimsítear clásal a bhaineann le hiarmhairtí na sáruithe ar na gnéithe riachtanacha, a bhaineann le cearta daonna, d’Airteagal 9 de Chomhaontú Cotonou
                  5
               , nó den Airteagal comhfhreagrach sa Chomhaontú a thiocfaidh i gcomharbas ar Chomhaontú Cotonou.

               4.IMPLEACHTAÍ BUISÉADACHA

               Is é EUR 700 000 ranníocaíocht airgeadais bhliantúil an Aontais, bunaithe ar an méid a leanas:

               a) méid bliantúil a íoctar as rochtain ar acmhainní iascaigh le haghaidh na gcatagóirí dá bhforáiltear sa Phrótacal arna shocrú ag EUR 350 000 ar feadh thréimhse an Phrótacail;

               b) tacaíocht d’fhorbairt bheartas earnála iascaigh Oileáin Cook arb é atá inti EUR 350 000 in aghaidh na bliana, ar feadh thréimhse an Phrótacail. Comhlíonann an tacaíocht sin cuspóirí bheartas náisiúnta Oileáin Cook maidir le bainistiú inbhuanaithe a gcuid acmhainní muirí iascaigh ar feadh thréimhse iomlán an Phrótacail.

               Déantar an méid bliantúil leithreasuithe faoi chomhair gealltanais agus leithreasaí íocaíochta a bhunú le linn an nós imeachta bhuiséadaigh bhliantúil, lena n‑áirítear an líne chúltaca do phrótacail nár tháinig i bhfeidhm go fóill ag tús na bliana
                  6
               .

               5.EILIMINTÍ EILE

               •Pleananna cur chun feidhme, agus socruithe faireacháin, meastóireachta agus tuairiscithe

                  Déantar foráil maidir leis na socruithe faireacháin sa Chomhaontú Comhpháirtíochta Iascaigh Inbhuanaithe agus sa Phrótacal cur chun feidhme a ghabhann leis.

               2021/0313 (NLE)

               Togra le haghaidh

               CINNEADH ÓN gCOMHAIRLE

               maidir le síniú, thar ceann an Aontais Eorpaigh, agus cur i bhfeidhm sealadach, an Phrótacail (2021-2024) maidir le cur chun feidhme an Chomhaontaithe Comhpháirtíochta Iascaigh Inbhuanaithe idir an tAontas Eorpach agus Rialtas Oileáin Cook

               TÁ COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh, agus go háirithe Airteagal 43(2), i gcomhar le hAirteagal 218(5) de,

               Ag féachaint don togra ón gCoimisiún Eorpach,

               De bharr an mhéid seo a leanas:

               (1)Le Cinneadh (AE) Uimh. 2017/418 ón gComhairle
                  7
               , formheasadh an Comhaontú Comhpháirtíochta Iascaigh Inbhuanaithe idir an tAontas Eorpach agus Rialtas Oileáin Cook (‘an Comhaontú Comhpháirtíochta’)
                  8
                agus tháinig sé i bhfeidhm an 10 Bealtaine 2017. An Comhaontú Comhpháirtíochta agus an Prótacal maidir lena chur chun feidhme, cuireadh i bhfeidhm go sealadach iad ó bhí an 14 Deireadh Fómhair 2016
                  9
                ann ar feadh tréimhse 4 bliana.

               (2)An 7 Iúil 2020 thug an Chomhairle údarú don Choimisiún tús a chur le caibidlíocht le Rialtas Oileáin Cook maidir le tabhairt i gcrích Prótacal nua i dtaca le cur chun feidhme an Chomhaontaithe Comhpháirtíochta.

               (3)Go dtí go dtabharfar an chaibidlíocht i gcrích, cuireadh síneadh leis an bPrótacal atá ann faoi láthair agus tá sé le dul in éag an 13 Samhain 2021
                  10
               .

               (4)Tugadh an chaibidlíocht sin chun críche go rathúil agus cuireadh inisealacha le Prótacal nua maidir le cur chun feidhme an Chomhaontaithe (‘an Comhaontú) an 28 Iúil 2021.

               (5)Tá sé d’aidhm ag an bPrótacal cur ar chumas an Aontais agus Rialtas Oileáin Cook leanúint de bheith ag obair le chéile chun beartas iascaigh inbhuanaithe a chur chun cinn agus saothrú fónta a dhéanamh ar acmhainn iascaigh uiscí iascaigh Oileáin Cook agus chun go bhféadfaidh soithí an Aontais iascaireacht a dhéanamh sna huiscí sin.

               (6)Dá bhrí sin, ba cheart an Prótacal a shíniú thar ceann an Aontais Eorpaigh faoi réir a thabhairt i gcrích dáta is faide anonn.

               (7)I bhfianaise na tábhachta eacnamaíche a bhaineann le gníomhaíochtaí iascaireachta an Aontais i limistéir iascaireachta Oileáin Cook agus an gá atá ann gan cur isteach ar na gníomhaíochtaí sin ar dhul in éag an phrótacail atá ann faoi láthair, ba cheart an Prótacal a theacht i bhfeidhm a luaithe is féidir.

               (8)Dá bhrí sin, ba cheart an Prótacal a chur i bhfeidhm go sealadach ó lá a shínithe amach.

               (9)Chuathas i gcomhairle leis an Maoirseoir Eorpach ar Chosaint Sonraí i gcomhréir le hAirteagal 42 de Rialachán (AE) 2018/1725
                  11
                ó Pharlaimint na hEorpa agus ón gComhairle agus thug sé tuairim uaidh an [cuir isteach dáta]
                  12
               .

               TAR ÉIS AN CINNEADH SEO A GHLACADH:

               Airteagal 1

               Déantar leis seo síniú an Phrótacail maidir le cur chun feidhme an Chomhaontaithe Comhpháirtíochta Iascaigh Inbhuanaithe idir an tAontas Eorpach agus Oileáin Cook (‘an Prótacal’) a fhormheas thar ceann an Aontais, faoi réir thabhairt i gcrích an Phrótacail.

               Tá téacs an Phrótacail i gceangal leis an gCinneadh seo.

               Airteagal 2

               Bunóidh Ardrúnaíocht na Comhairle an ionstraim lánchumhachtaí chun an Prótacal a shíniú, faoi réir an Prótacal a thabhairt chun críche, do na daoine a thugann an Coimisiún le fios.

               Airteagal 3

               Cuirfear an Prótacal i bhfeidhm go sealadach, i gcomhréir le hAirteagal 11 de, ó dháta a shínithe go dtí go dtiocfaidh sé i bhfeidhm.

               Airteagal 4

               Tiocfaidh an Cinneadh seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

               Arna dhéanamh sa Bhruiséil,

                     Thar ceann na Comhairle

                     An tUachtarán

               RÁITEAS AIRGEADAIS REACHTACH

               1.LEAGAN AMACH AN TOGRA/TIONSCNAIMH

               1.1.Teideal an togra/tionscnaimh

                  08 05 01 – Creat rialachais a bhunú le haghaidh gníomhaíochtaí iascaireachta shoithí iascaireachta an Aontais in uiscí tríú tíortha

               1.2.Réimsí beartais lena mbaineann

                  08 – Talmhaíocht agus Beartas Muirí

                  08 05 — Comhaontuithe Comhpháirtíochta Iascaigh Inbhuanaithe (SFPAnna) agus Eagraíochtaí Réigiúnacha um Bainistiú Iascaigh (ERBInna)

                  08 05 01 – Creat rialachais a bhunú le haghaidh gníomhaíochtaí iascaireachta shoithí iascaireachta an Aontais in uiscí tríú tíortha

               1.3.Baineann an togra/tionscnamh le:

               ☑ Baineann an togra/tionscnamh le beart nua

               ◻ Baineann an togra/tionscnamh le beart nua a leanann tionscadal píolótach / réamhbhirt
                  13

               ◻ Baineann an togra/tionscnamh le síneadh a chur le beart atá ann cheana

               ◻ Baineann an togra/tionscnamh le beart a atreoraíodh i dtreo beart nua

               1.4.Cuspóirí

               1.4.1.Cuspóirí ginearálta

                  Trí chaibidlíocht a dhéanamh ar na Comhaontuithe Comhpháirtíochta Iascaigh Inbhuanaithe (SFPAnna) le tríú tíortha agus iad a thabhairt i gcrích, comhlíontar an cuspóir ginearálta maidir le rochtain a thabhairt do shoithí iascaireachta an Aontais ar limistéir iascaireachta tríú tíortha agus comhpháirtíocht a fhorbairt leis na tíortha sin d’fhonn saothrú inbhuanaithe acmhainní iascaigh a neartú lasmuigh d’uiscí an Aontais Eorpaigh.

                  Le SFPAnna, áirithítear freisin comhsheasmhacht idir na prionsabail lena rialaítear an comhbheartas iascaigh agus na gealltanais a rinneadh faoi bheartais Eorpacha eile (úsáid inbhuanaithe acmhainní tríú tíortha, an comhrac i gcoinne iascaireacht neamhdhleathach, neamhthuairiscithe agus neamhrialaithe (NNN), comhtháthú na dtíortha comhpháirtíochta sa gheilleagar domhanda, rannchuidiú le gach gné den fhorbairt inbhuanaithe, agus rialachas polaitiúil agus airgeadais níos fearr ar iascaigh).

               1.4.2.Cuspóirí sonracha

                  Cuspóir sonrach Uimh.

                  Cuspóir Sonrach Uimh. 1

                  Cur le hiascaireacht inbhuanaithe in uiscí nach bhfuil san Aontas, láithreacht an Aontais a chothabháil in iascaigh i bhfarraigí i bhfad i gcéin agus leasanna earnáil iascaigh an Aontais agus tomhaltóirí a chosaint trí SFPAnna a chaibidliú agus a thabhairt i gcrích le stáit chósta, i gcomhréir le beartais eile de chuid an Aontais.

                  Gníomhaíochtaí ABM/ABB lena mbaineann

                  08 05 01 – Creat rialachais a bhunú le haghaidh gníomhaíochtaí iascaireachta shoithí iascaireachta an Aontais in uiscí tríú tíortha

               1.4.3.An toradh agus an tionchar a bhfuil coinne leo

               Sonraigh an tionchar a bheadh ag an togra/tionscnamh ar na tairbhithe/grúpaí ar a bhfuil sé dírithe.

                  Le tabhairt i gcrích an Phrótacail maidir le cur chun feidhme an Chomhaontaithe Comhpháirtíochta Iascaigh, is féidir leanúint den chomhpháirtíocht iascaigh straitéiseach idir an tAontas Eorpach agus Oileáin Cook agus í a neartú. Le tabhairt i gcrích an Phrótacail, cruthófar deiseanna iascaireachta do shoithí an Aontais i limistéir iascaireachta Oileáin Cook.

                  Leis an gComhaontú agus an leis an bPrótacal, is fearr a dhéanfar na hacmhainní iascaigh a bhainistiú agus a chaomhnú, trí thacaíocht airgeadais (tacaíocht earnála) a chur ar fáil chun cláir arna nglacadh ar an leibhéal náisiúnta ag an tír chomhpháirtíochta a chur chun feidhme, go háirithe an plean cuimsitheach iascaigh, faireachán a dhéanamh ar an iascaireacht neamhdhleathach agus comhrac ina coinne, agus tacaíocht a thabhairt don earnáil iascaigh ar scála beag.

               1.4.4.Táscairí feidhmíochta

               Sonraigh na táscairí chun faireachán a dhéanamh ar an dul chun cinn agus ar ghnóthachain.

                  Rátaí úsáide deiseanna iascaireachta (glacadh bliantúil na n‑údaruithe iascaireachta mar chéatadán den infhaighteacht faoin bPrótacal).

                  Sonraí maidir le gabhálacha (bailiú agus anailísiú) agus luach tráchtála an Chomhaontaithe.

                  Rannchuidiú le fostaíocht agus dálaí oibre sásúla in iascaigh agus le breisluach san Aontas agus le margadh an Aontais a chobhsú (go comhiomlán le SFPAnna eile).

                  Cuidiú feabhas a chur ar thaighde, faireachas agus rialú ar ghníomhaíocht iascaireachta a dhéanann an tír chomhpháirtíochta agus ar fhorbairt a hearnála iascaigh, go háirithe an earnáil a bhaineann le hiascach ar scála beag.

               1.5.Forais an togra/tionscnaimh

               1.5.1.Na ceanglais atá le comhlíonadh sa ghearrthéarma nó san fhadtéarma, lena n‑áirítear amlíne mhionsonraithe maidir le cur chun feidhme an tionscnaimh ar bhonn céimneach

                  Tá sé beartaithe go mbeidh feidhm shealadach ag an bPrótacal maidir le cur chun feidhme an Chomhaontaithe Comhpháirtíochta Iascaigh Inbhuanaithe ón dáta a síneofar é ionas nach gcuirfear isteach ar oibríochtaí iascaireachta atá ar siúl faoin bPrótacal atá ann faoi láthair.

                  Leis an bPrótacal nua cuirfear creat ar fáil do ghníomhaíochtaí iascaireachta chabhlach an Aontais i limistéir iascaireachta Oileáin Cook agus tabharfar údarú d’úinéirí soithí an Aontais iarratas a dhéanamh ar údaruithe iascaireachta chun dul i mbun iascaireachta sna limistéir iascaireachta sin. Ina theannta sin, leis an bPrótacal nua, cuirfear feabhas ar chomhar idir an tAontas Eorpach agus Oileáin Cook d’fhonn gach gné den fhorbairt ar bheartas iascaigh inbhuanaithe a chur chun cinn. Leis an tacaíocht earnála atá ar fáil faoin bPrótacal cuideofar le hOileáin Cook lena straitéis iascaigh náisiúnta, lena n‑áirítear an iascaireacht NNN a chomhrac agus dálaí oibre sásúla a chur chun cinn i ngníomhaíochtaí iascaireachta de réir Choinbhinsiún 188 EIS (an Eagraíocht Idirnáisiúnta Saothair) maidir le hObair san Iascaireacht.

               1.5.2.Breisluach a bhaineann le rannpháirteachas an Aontais (d’fhéadfadh an breisluach a bheith ann mar thoradh ar fhachtóirí éagsúla, e.g. gnóthachain mar thoradh ar chomhordú, deimhneacht dhlíthiúil, breis éifeachtachta nó comhlántachtaí). Chun críocha an phointe seo, is é a chiallaíonn ‘breisluach a bhaineann le rannpháirteachas an Aontais’ an luach a thagann as idirghabháil an Aontais ar luach é atá sa bhreis ar an luach a bheadh ann dá mbeadh na Ballstáit ag feidhmiú leo féin.

                  Mura dtabharfaidh an tAontas Prótacal nua i gcrích, chuirfeadh sé sin isteach ar ghníomhaíochtaí iascaireachta shoithí an Aontais ós rud é go bhfuil clásal sa Chomhaontú reatha lena n‑eisiatar gníomhaíochtaí iascaireachta nach bhfuil sa chreat a shainítear leis an bPrótacal a ghabhann leis an gComhaontú. Dá réir sin, tá an luach breise le haghaidh chabhlach fadraoin an Aontais an‑soiléir. Leis an bPrótacal tugtar creat freisin maidir le comhar neartaithe idir an tAontas agus Oileáin Cook.

               1.5.3.Ceachtanna a foghlaimíodh ó thaithí eile den sórt sin san am a chuaigh thart

                  De thoradh na hanailíse ar ghabhálacha a d’fhéadfaí a fháil i limistéar iascaireachta Oileáin Cook, na measúnuithe agus na comhairle eolaíche atá ar fáil, tá iarracht iascaireachta tagartha 100 lá in aghaidh na bliana socraithe ag na Páirtithe lena gcuimsítear deiseanna iascaireachta do 4 shoitheach peas‑saighne tuinníní. Thairis sin, féadfaidh úinéirí long suas le 110 lá iascaireachta sa bhreis a cheannach, más iomchuí. Leis an tacaíocht earnála, tugtar san áireamh riachtanais maidir le fothú acmhainneachta laistigh d’údaráis iascaigh Oileáin Cook agus tosaíochtaí na straitéise iascaigh náisiúnta lena n‑áirítear, go háirithe, taighde eolaíoch agus tionscnaimh maidir le rialú agus faireacháin iascaireachta.

               1.5.4.Comhoiriúnacht don chreat airgeadais ilbhliantúil agus sineirgíochtaí a d’fhéadfadh a bheith ann le hionstraimí iomchuí eile

                  Cistí a sholáthraítear mar chúiteamh airgeadais le haghaidh rochtana faoin SFPA, is ioncam inmhalartaithe iad i mbuiséad náisiúnta Oileáin Cook. Mar sin féin, leithdháiltear cistí atá beartaithe le haghaidh tacaíocht earnála (de ghnáth trína chur san áireamh sa dlí buiséadach bliantúil) ar an Aireacht atá freagrach as an iascach, ar choinníoll go dtabharfaí na SFPAnna i gcrích iad agus go ndéanfaí faireachán orthu. Tá na hacmhainní airgeadais seo comhoiriúnach le foinsí maoinithe eile ó sholáthraithe eile maoinithe idirnáisiúnta chun tionscadail agus/nó cláir a chur i gcrích ar an leibhéal náisiúnta san earnáil iascaigh.

               1.5.5.Measúnú ar na roghanna éagsúla maoinithe atá ar fáil, lena n‑áirítear na féidearthachtaí athshannadh a dhéanamh

                  neamhbhainteach

               1.6.Fad agus tionchar airgeadais an togra/tionscnaimh

               ☑ Togra/tionscnamh a bheidh i bhfeidhm ar feadh tréimhse theoranta

               ·☑
                     Togra/tionscnamh a bheidh i bhfeidhm ó dháta a shínithe in 2021, ar feadh tréimhse 3 bliana dár críoch in 2024.

               ·☑
                     Tionchar airgeadais ó 2021 go 2024

               ◻ Togra/tionscadal a bheidh i bhfeidhm ar feadh tréimhse neamhtheoranta

               ·Cur chun feidhme ag a bhfuil tréimhse tosaigh ó BBBB go BBBB,

               ·agus cuirfear ag feidhmiú go hiomlán ina dhiaidh sin é.

               1.7.Modhanna bainistíochta atá beartaithe
                  14

               ☑ Bainistíocht dhíreach a dhéanfaidh an Coimisiún

               –☑ bainistíocht dhíreach a dhéanfaidh a ranna, lena n‑áirítear an chuid sin den fhoireann atá i dtoscaireachtaí an Aontais;

               –◻
                     bainistíocht dhíreach a dhéanfaidh na gníomhaireachtaí feidhmiúcháin

               ◻ Bainistíocht chomhroinnte leis na Ballstáit

               ◻ Bainistíocht indíreach trí chúraimí a bhaineann le cur chun feidhme an bhuiséid a shannadh dóibh seo a leanas:

               –◻ tríú tíortha nó na comhlachtaí a d’ainmnigh siad;

               –◻ eagraíochtaí idirnáisiúnta agus a ngníomhaireachtaí (le sonrú);

               –◻ an Banc Eorpach Infheistíochta agus an Ciste Eorpach Infheistíochta;

               –◻ comhlachtaí dá dtagraítear in Airteagail 208 agus 209 den Rialachán Airgeadais;

               –◻ comhlachtaí dlí poiblí;

               –◻ comhlachtaí a rialaítear leis an dlí príobháideach agus a bhfuil misean seirbhíse poiblí acu sa mhéid go soláthraíonn siad ráthaíochtaí leordhóthanacha airgeadais;

               –◻ comhlachtaí a rialaítear leis an dlí príobháideach Ballstáit, a bhfuil sé de chúram orthu comhpháirtíochtaí príobháideacha poiblí a chur chun feidhme agus a sholáthraíonn ráthaíochtaí leordhóthanacha airgeadais;

               –◻ daoine a gcuirtear de chúram orthu bearta sonracha a chur chun feidhme sa Chomhbheartas Eachtrach agus Slándála de bhun Theideal V CAE, ar daoine iad a aithnítear sa bhunghníomh ábhartha.

               –I gcás ina sonraítear níos mó ná modh bainistíochta amháin, tabhair sonraí sa roinn ‘Barúlacha’ le do thoil.

               Barúlacha

               2.BEARTA BAINISTÍOCHTA

               2.1.Rialacha faireacháin agus tuairiscithe

               Sonraigh minicíocht na mbeart agus na coinníollacha atá leo.

                  Déanfaidh an Coimisiún (AS MARE, i gcomhar lena attaché iascaigh, bunaithe sa réigiún (Fidsí)), faireachán rialta a áirithiú ar chur chun feidhme an Phrótacail a mhéid a bhaineann le húsáid deiseanna iascaireachta ag oibreoirí, sonraí gabhálacha agus comhlíonadh na gcoinníollacha le tacaíocht earnála.

                  Sa SFPA déantar foráil i dtaca le cruinniú amháin in aghaidh na bliana den Chomhchoiste, cruinniú ina ndéanfaidh an Coimisiún agus Rialtas Oileáin Cook athbhreithniú ar chur chun feidhme an Chomhaontaithe agus an Phrótacail agus, más gá, an clársceidealú agus an ranníocaíocht airgeadais a choigeartú.

               2.2.Córais bhainistíochta agus rialúcháin

               2.2.1.An bonn cirt atá leis na modhanna bainistíochta, le sásraí cur chun feidhme an chistithe, leis na módúlachtaí íocaíochta agus leis an straitéis rialúcháin atá beartaithe

                  Cuirfear íocaíochtaí chun feidhme ar bhealach díchúpláilte maidir leis an ranníocaíocht le haghaidh rochtana agus an ranníocaíocht le haghaidh tacaíocht earnála.

                  Déanfar na híocaíochtaí le haghaidh rochtana ar bhonn bliantúil ar dháta comórtha an Phrótacail, ach amháin sa chéad bhliain, nuair a dhéanfar an íocaíocht laistigh de na 60 lá tar éis thús an chur chun feidhme go sealadach. Déanfar rochtain le haghaidh na soithí a rialú trí údaruithe iascaireachta a eisiúint.

                  Íocfar an tacaíocht den chéad uair laistigh de 3 mhí tar éis thús chur i bhfeidhm an phrótacail, faoi réir an chomhaontaithe ar chlár cur chun feidhme bliantúil agus ilbhliantúil; sna blianta ina dhiaidh sin, is ar na torthaí a bhainfear amach a bheidh sé ag brath. Tá idirphlé forleathan beartaithe maidir le clársceidealú agus cur i bhfeidhm an bheartais earnála a leagtar síos sa Chomhaontú agus sa Phrótacal. Tá anailís chomhpháirteach ar thorthaí mar chuid de na modhanna rialúcháin sin freisin. Déanfar faireachán ar na torthaí a baineadh amach agus ar an ráta cur chun feidhme de réir na dtreoirlínte maidir le tacaíocht earnála a chur chun feidhme, ar bhonn tuarascálacha nó fianaise dhoiciméadach arna soláthar ag an tír chomhpháirtíochta agus measúnuithe agus fíoruithe an attaché iascaigh.

                  Ina theannta sin, tá clásail shonracha sa Chomhaontú agus sa Phrótacal maidir lena gcur ar fionraí, faoi choinníollacha áirithe agus in imthosca áirithe.

               2.2.2.Faisnéis faoi na rioscaí a aithníodh agus na córais rialúcháin inmheánacha a cuireadh ar bun chun na rioscaí a mhaolú

                  Is é an riosca a aithníodh tearc-úsáid na ndeiseanna iascaireachta ag úinéirí shoithí an Aontais agus tearc-úsáid nó úsáid mhoillithe ag Oileáin Cook as cistí atá beartaithe chun an beartas iascaigh earnála a mhaoiniú.

               2.2.3.Meastachán ar chost‑éifeachtúlacht na rialuithe agus an bonn cirt atá leis sin (cóimheas ‘costais rialúcháin ÷ luach na gcistí gaolmhara arna mbainistiú’) agus measúnú ar an leibhéal riosca earráide a mheastar a bheidh ann (tráth an íocaíocht a dhéanamh agus tráth an clár a dhúnadh)

                  Tá íocaíochtaí a bhaineann le costais rochtana faoi Chomhaontuithe Comhpháirtíochta Iascaigh Inbhuanaithe (SFPAnna) faoi réir seiceálacha atá dírithe ar a chinntiú go gcomhlíontar forálacha comhaontuithe idirnáisiúnta. Tá seiceálacha a bhaineann le tacaíocht earnála dírithe ar fhaireachán a dhéanamh ar chur chun feidhme na tacaíochta. Is iad baill foirne an Choimisiúin a dhéanann an faireachán i dToscaireachtaí an Aontais Eorpaigh agus le linn cruinnithe Comhchoistí. Úsáidtear maitrís chlársceidealaithe ilbhliantúil chun meastóireacht a dhéanamh ar an dul chun cinn. Mura bhfuil dul chun cinn leordhóthanach ann, cuirfear íocaíocht an chéad tráinse eile ar fionraí nó b’fhéidir go laghdófaí é. Meastar gur timpeall 1.8 % (de na ranníocaíochtaí in 2018) costas foriomlán na seiceálacha ar gach SFPA. Na nósanna imeachta le haghaidh seiceálacha ar SFPAnna, is ar cheanglais rialála riachtanacha den chuid is mó atá siad bunaithe. Mura mbraitear aon easnamh a d’fhéadfadh tionchar suntasach a imirt ar dhlíthiúlacht agus rialtacht na n‑idirbheart airgeadais, measfar go bhfuil na seiceálacha éifeachtach. Meastar gurb é 0.0 % an meánráta earráide.

               2.3.Bearta chun calaois agus neamhrialtachtaí a chosc

               Sonraigh na bearta coisctheacha agus cosanta atá ann cheana nó atá beartaithe, e.g. ón Straitéis Frithchalaoise.

                  Geallann an Coimisiún go mbunófar idirphlé polaitiúil agus comhordú rialta le hOileáin Cook d’fhonn bainistiú an Chomhaontaithe agus an Phrótacail a fheabhsú, agus rannchuidiú an Aontais le bainistiú acmhainní inbhuanaithe a neartú. Aon íocaíocht a dhéanann an Coimisiún faoi SFPA, is faoi réir rialacha caighdeánacha agus nósanna imeachta buiséid agus airgeadais an Choimisiúin a dhéantar iad. Go sonrach, sainaithnítear go hiomlán cuntais bhainc na dtríú tíortha a n‑íoctar an ranníocaíocht airgeadais iontu. Foráiltear le hAirteagal 2(8) den Phrótacal go n‑íocfar an ranníocaíocht airgeadais le haghaidh rochtana, an ranníocaíocht atá beartaithe chun an earnáil a fhorbairt, isteach i gcuntas bainc Rialtais ainmnithe in Oileáin Cook.

               3.AN TIONCHAR AIRGEADAIS A MHEASTAR A BHEIDH AG AN TOGRA/TIONSCNAMH

               3.1.Ceannteidil an chreata airgeadais ilbhliantúil agus na línte buiséid ar a n‑imreofar tionchar

               ·Línte buiséid atá ann cheana

               In ord cheannteidil agus línte buiséid an chreata airgeadais ilbhliantúil.

                        Ceannteideal an chreata airgeadais ilbhliantúil

                        Líne bhuiséid

                        An cineál
                        caiteachais

                        Ranníocaíocht

                        Uimhir

                        LD/LN
                           15
                        .

                        ó thíortha de chuid CSTE
                           16

                        ó thíortha is iarrthóirí
                           17

                        ó thríú tíortha

                        de réir bhrí Airteagal 21(2)(b) den Rialachán Airgeadais

                        08.05.01

                        Creat rialachais a bhunú le haghaidh gníomhaíochtaí iascaireachta shoithí iascaireachta an Aontais Eorpaigh in uiscí tríú tíortha (SFAnna)

                        LD

                        NÍL

                        NÍL

                        TÁ

                        NÍL

               ·Línte nua bhuiséid atáthar a iarraidh

               In ord cheannteidil agus línte buiséid an chreata airgeadais ilbhliantúil.

                        Ceannteideal an chreata airgeadais ilbhliantúil

                        Líne bhuiséid

                        An cineál
                        caiteachais

                        Ranníocaíocht

                        Uimhir

                        LD/LN.

                        ó thíortha de chuid CSTE

                        ó thíortha is iarrthóirí

                        ó thríú tíortha

                        de réir bhrí Airteagal 21(2)(b) den Rialachán Airgeadais

                        [XX.YY.YY.YY]

                        TÁ/NÍL

                        TÁ/NÍL

                        TÁ/NÍL

                        TÁ/NÍL

               3.2.An tionchar airgeadais a mheastar a bheidh ag an togra ar leithreasuithe

               3.2.1.Achoimre ar an tionchar a mheastar a bheidh aige ar leithreasuithe faoi chomhair oibríochtaí

               –◻
                     Ní éilítear leis an togra/tionscnamh go n‑úsáidfear leithreasuithe faoi chomhair oibríochtaí

               –x
                     Éilítear leis an togra/tionscnamh go n‑úsáidfear leithreasuithe faoi chomhair oibríochtaí, mar a mhínítear thíos:

               EUR milliúin (go dtí an tríú deachúil)

                        Ceannteideal an chreata airgeadais
                        ilbhliantúil

                        Uimhir

                        AS: MARE

                        Bliain
                        2021

                        Bliain
                        2022

                        Bliain
                        2023

                        Bliain
                        2024

                        IOMLÁN

                        •Leithreasuithe faoi chomhair oibríochtaí

                        Uimhir na líne buiséid 08.05.01

                        Gealltanais

                        (1a)

                        0,700

                        0,700

                        0,700

                        2,100

                        Íocaíochtaí

                        (2a)

                        0,350

                        0,700

                        0,700

                        0,350

                        2,100

                        Líne bhuiséid

                        Gealltanais

                        (1b)

                        Íocaíochtaí

                        (2b)

                        Leithreasuithe de chineál riaracháin arna maoiniú as imchlúdach na gclár sonrach
                           18

                        Líne bhuiséid

                        (3)

                        IOMLÁN na leithreasuithe
                        le haghaidh AS MARE

                        Gealltanais

                        =1a+1b +3

                        0,700

                        0,700

                        0,700

                        2,100

                        Íocaíochtaí

                        =2a+2b

                        +3

                        0,350

                        0,700

                        0,700

                        0,350

                        2,100

                        •IOMLÁN leithreasuithe faoi chomhair oibríochtaí

                        Gealltanais

                        (4)

                        Íocaíochtaí

                        (5)

                        • IOMLÁN na leithreasuithe de chineál riaracháin arna maoiniú as imchlúdach clár sonrach

                        (6)

                        IOMLÁN na leithreasuithe
                        faoi CHEANNTEIDEAL <….>
                        den chreat airgeadais ilbhliantúil

                        Gealltanais

                        =4+ 6

                        0,700

                        0,700

                        0,700

                        2,100

                        Íocaíochtaí

                        =5+ 6

                        0,350

                        0,700

                        0,700

                        0,350

                        2,100

               Má tá tionchar ag an togra/tionscnamh ar níos mó ná ceannteideal oibríochta amháin, líon isteach an chuid thuas arís i gcás gach ceann de na ceannteidil sin:

                        •IOMLÁN na leithreasuithe faoi chomhair oibríochtaí (gach ceannteideal oibríochta)

                        Gealltanais

                        (4)

                        Íocaíochtaí

                        (5)

                         IOMLÁN na leithreasuithe de chineál riaracháin arna maoiniú as imchlúdach na gclár sonrach (gach ceannteideal oibríochta)

                        (6)

                        IOMLÁN na leithreasuithe
                        faoi CHEANNTEIDIL 1 go 6
                        den chreat airgeadais ilbhliantúil
                        (Méid tagartha)

                        Gealltanais

                        =4+ 6

                        Íocaíochtaí

                        =5+ 6

                        Ceannteideal an chreata airgeadais
                        ilbhliantúil

                        7

                        ‘Caiteachas riaracháin’

               Ba cheart an chuid seo a líonadh isteach trí leas a bhaint as na ‘sonraí buiséid de chineál riaracháin’ atá le hiontráil ar dtús san

                  Iarscríbhinn a ghabhann leis an Ráiteas Airgeadais Reachtach

                (Iarscríbhinn V a ghabhann leis na rialacha inmheánacha) agus a uaslódáiltear chuig an gcóras DECIDE chun críocha comhairliúcháin idirsheirbhíse.

               EUR milliúin (go dtí an tríú deachúil)

                        Bliain
                        N

                        Bliain
                        N+1

                        Bliain
                        N+2

                        Bliain
                        N+3

                        Cuir isteach an oiread blianta is gá chun fad an tionchair a léiriú (féach pointe 1.6)

                        IOMLÁN

                        AS: <…….>

                        • Acmhainní daonna

                        • Caiteachas riaracháin eile

                        IOMLÁN AS <…….>

                        Leithreasuithe

                        IOMLÁN na leithreasuithe
                        Faoi CHEANNTEIDEAL 7
                        den chreat airgeadais ilbhliantúil

                        (Iomlán na ngealltanas = Iomlán na n‑íocaíochtaí)

               EUR milliúin (go dtí an tríú deachúil)

                        Bliain
                        2021

                        Bliain
                        2022

                        Bliain
                        2023

                        Bliain
                        2024

                        IOMLÁN

                        IOMLÁN na leithreasuithe
                        faoi CHEANNTEIDIL 1 go 7
                        den chreat airgeadais ilbhliantúil

                        Gealltanais

                        0,700

                        0,700

                        0,700

                        2,100

                        Íocaíochtaí

                        0,350

                        0,700

                        0,700

                        0,350

                        2,100

               3.2.2.An t‑aschur a mheastar a chisteofar le leithreasuithe faoi chomhair oibríochtaí

               Leithreasuithe faoi chomhair gealltanas in EUR milliúin (go dtí an tríú deachúil)

                        Sonraigh cuspóirí agus aschuir

                        ⇩

                        Bliain
                        2021

                        Bliain
                        2022

                        Bliain
                        2023

                        Bliain
                        2024

                        Cuir isteach an oiread blianta is gá chun fad an tionchair a léiriú (féach pointe 1.6)

                        IOMLÁN

                        ASCHUIR

                        Saghas
                           19

                        Meánchostas

                        Líon

                        Costas

                        Líon

                        Costas

                        Líon

                        Costas

                        Líon

                        Costas

                        Líon

                        Costas

                        Líon

                        Costas

                        Líon

                        Costas

                        An líon iomlán

                        Costas iomlán

                        CUSPÓIR SONRACH Uimh. 1
                           20
                        …

                        - Rochtain ar an gcabhlach

                        0,350

                        0,350

                        0,350

                        0,350

                        - Earnálach

                        0,350

                        0,350

                        0,350

                        0,350

                        1,050

                        - Aschur

                        1,050

                        Fo-iomlán do chuspóir sonrach Uimh. 1

                        0,700

                        0,700

                        0,700

                        2,100

                        CUSPÓIR SONRACH Uimh. 2 ...

                        - Aschur

                        Fo-iomlán do chuspóir sonrach Uimh. 2

                        IOMLÁN

               3.2.3.Achoimre ar an tionchar a mheastar a bheidh aige ar leithreasuithe riaracháin

               –X
                     Ní éilítear leis an togra/tionscnamh go n‑úsáidfear leithreasuithe de chineál riaracháin

               –◻
                     Éilítear leis an togra/tionscnamh go n‑úsáidfear leithreasuithe de chineál riaracháin mar a mhínítear thíos:

               EUR milliúin (go dtí an tríú deachúil)

                        Bliain
                        N
                           21

                        Bliain
                        N+1

                        Bliain
                        N+2

                        Bliain
                        N+3

                        Cuir isteach an oiread blianta is gá chun fad an tionchair a léiriú (féach pointe 1.6)

                        IOMLÁN

                        CEANNTEIDEAL 7
                        den chreat airgeadais ilbhliantúil

                        Acmhainní daonna

                        Caiteachas riaracháin eile

                        Fo-iomlán CHEANNTEIDEAL 7
                        den chreat airgeadais ilbhliantúil

                        Lasmuigh de CHEANNTEIDEAL 7
                           22

                        den chreat airgeadais ilbhliantúil

                        Acmhainní daonna

                        Caiteachas eile
                        de chineál riaracháin

                        Fo-iomlán
                        lasmuigh de CHEANNTEIDEAL 7
                        den chreat airgeadais ilbhliantúil

                        IOMLÁN

               Na leithreasuithe is gá le haghaidh acmhainní daonna agus caiteachas eile de chineál riaracháin, cumhdófar iad le leithreasuithe ón Ard‑Stiúrthóireacht atá sannta cheana do bhainistiú an bhirt agus/nó atá athshannta laistigh den Ard‑Stiúrthóireacht, mar aon le haon leithdháileadh breise a d’fhéadfaí a thabhairt don Ard‑Stiúrthóireacht atá i mbun bainistíochta faoi chuimsiú an nós imeachta maidir le leithdháileadh bliantúil i bhfianaise na srianta buiséadacha.

               3.2.3.1.Na hacmhainní daonna a mheastar a bheidh riachtanach

               –◻
                     Ní éilítear leis an togra/tionscnamh go n‑úsáidfear acmhainní daonna.

               –◻
                     Éilítear leis an togra/tionscnamh go n‑úsáidfear acmhainní daonna mar a mhínítear thíos:

               Sloinnfear an meastachán in aonaid de choibhéis lánaimseartha

                        Bliain
                        N

                        Bliain
                        N+1

                        Bliain N+2

                        Bliain N+3

                        Cuir isteach an oiread blianta is gá chun fad an tionchair a léiriú (féach pointe 1.6)

                        •Poist le haghaidh an phlean bunaíochta (oifigigh agus foireann shealadach)

                        20 01 02 01 (Ceanncheathrú agus Oifigí Ionadaíocht an Choimisiúin)

                        20 01 02 03 (Toscaireachtaí)

                        01 01 01 01 (Taighde indíreach)

                         01 01 01 11 (Taighde díreach)

                        Línte buiséid eile (sonraigh)

                        •Foireann sheachtrach (i gcoibhéis lánaimseartha: CLA)
                           23

                        20 02 01 (AC, END, INT ón ‘imchlúdach iomlánaíoch’)

                        20 02 03 (AC, AL, END, INT agus JPD sna toscaireachtaí)

                        XX 01 xx yy zz
                           24

                        - sa cheanncheathrú

                        - i dtoscaireachtaí

                        01 01 01 02 (AC, END, INT – Taighde indíreach)

                         01 01 01 12 (AC, END, INT – Taighde díreach)

                        Línte buiséid eile (sonraigh)

                        IOMLÁN

               XX is ea an réimse beartais nó an teideal buiséid lena mbaineann.

               Baill foirne ón Ard‑Stiúrthóireacht atá sannta cheana do bhainistiú an bhirt agus/nó atá athshannta laistigh den Ard‑Stiúrthóireacht a chuirfidh na hacmhainní daonna is gá ar fáil, mar aon le haon leithdháileadh breise a d’fhéadfaí a thabhairt don Ard‑Stiúrthóireacht atá i mbun bainistíochta faoi chuimsiú an nós imeachta maidir le leithdháileadh bliantúil i bhfianaise na srianta buiséadacha.

               Tuairisc ar na cúraimí a bheidh le déanamh:

                        Oifigigh agus foireann shealadach

                        Cur chun feidhme an Phrótacail (íocaíochtaí, rochtain ar uiscí Oileáin Cook ag soithí an Aontais, údaruithe iascaireachta a phróiseáil), ullmhúchán agus obair leantach na gComhchoistí, ullmhúchán le haghaidh athnuachan an Phrótacail, meastóireacht sheachtrach, nósanna imeachta reachtacha, caibidlíocht.

                        Foireann sheachtrach

                        Cur chun feidhme an Phrótacail: teagmháil le húdaráis Oileáin Cook maidir le rochtain ag soithí an Aontais ar limistéir iascaireachta Oileáin Cook, próiseáil na n‑údaruithe iascaireachta, ullmhúchán agus obair leantach na gComhchoistí, go háirithe cur chun feidhme na tacaíochta earnála.

               3.2.4.Comhoiriúnacht don chreat airgeadais ilbhliantúil reatha

               I gcás an togra/tionscnaimh seo:

               –X
                     is féidir é a mhaoiniú ina iomláine trí athshannadh laistigh den cheannteideal ábhartha den Chreat Airgeadais Ilbhliantúil (CAI).

                  Úsáid na líne cúlchiste (Caibidil 40)

               –◻
                     is gá an corrlach gan leithdháileadh faoi cheannteideal ábhartha CAI a úsáid agus/nó na hionstraimí speisialta a shainítear sa Rialachán maidir le CAI a úsáid.

                  Mínigh an méid a bhfuil gá leis, agus sonraigh na ceannteidil agus na línte buiséid lena mbaineann, na méideanna comhfhreagracha agus na hionstraimí atá beartaithe a úsáid.

               –◻
                     is gá athbhreithniú ar CAI.

                  Mínigh an méid a bhfuil gá leis, agus sonraigh na ceannteidil agus na línte buiséid lena mbaineann agus na méideanna comhfhreagracha.

               3.2.5.Ranníocaíochtaí ó thríú páirtithe

               I gcás an togra/tionscnaimh seo:

               –x
                     ní dhéantar foráil maidir le cómhaoiniú le tríú páirtithe

               –◻
                     déantar foráil maidir leis an gcómhaoiniú le tríú páirtithe atá réamh‑mheasta thíos:

               Leithreasuithe in EUR milliúin (go dtí an tríú deachúil)

                        Bliain
                        N
                           25

                        Bliain
                        N+1

                        Bliain
                        N+2

                        Bliain
                        N+3

                        Cuir isteach an oiread blianta is gá chun fad an tionchair a léiriú (féach pointe 1.6)

                        Iomlán

                        Sonraigh an comhlacht cómhaoinithe

                        IOMLÁN na leithreasuithe cómhaoinithe

               3.3.An tionchar a mheastar a bheidh ag an togra/tionscnamh ar ioncam

               –x
                     Ní bheidh aon tionchar airgeadais ag an togra ar ioncam.

               –◻
                     Beidh an tionchar airgeadais seo a leanas ag an togra/tionscnamh:

               –◻
                     ar acmhainní dílse

               –◻
                     ar ioncam eile

               –má tá an t‑ioncam sannta do línte caiteachais, sonraigh sin◻

               EUR milliúin (go dtí an tríú deachúil)

                        Líne bhuiséid ioncaim:

                        Leithreasuithe atá ar fáil don bhliain airgeadais reatha

                        Tionchar an togra/tionscnaimh
                           26

                        Bliain
                        N

                        Bliain
                        N+1

                        Bliain
                        N+2

                        Bliain
                        N+3

                        Cuir isteach an oiread blianta is gá chun fad an tionchair a léiriú (féach pointe 1.6)

                        Airteagal ….

               I gcás ioncam ilghnéitheach atá ‘sannta’, sonraigh na línte buiséid a n‑imrítear tionchar orthu.

               Barúlacha eile (e.g. an modh nó an fhoirmle a úsáideadh chun an tionchar ar ioncam a ríomh nó aon fhaisnéis eile).

                     (1)

                        CINNEADH ÓN gCOMHAIRLE lena n‑údaraítear tús a chur le caibidlíocht le haghaidh prótacal nua maidir leis an gComhaontú Comhpháirtíochta Iascaigh Inbhuanaithe idir an tAontas Eorpach agus rialtas Oileáin Cook agus le haghaidh an fhadaithe a d’fhéadfaí a chur leis an bprótacal atá ann faoi láthair a ghabhann leis an gComhaontú sin (ST 8848/20).

                     (2)

                        An Prótacal maidir le cur chun feidhme an Chomhaontaithe Comhpháirtíochta Iascaigh Inbhuanaithe idir an tAontas Eorpach agus Rialtas Oileáin Cook (IO L 131, 20.5.2016, lch. 10).

                     (3)

                        Arna ghlacadh ag an 3418ú Comhairle Talmhaíochta agus Iascaigh an 22 Deireadh Fómhair 2015.

                     (4)

                        IO L 354, 28.12.2013, lch. 22.

                     (5)

                        IO L 317, 15.12.2000, lch. 3.

                     (6)

                        I gcomhréir leis an gComhaontú Idirinstitiúideach maidir le comhar in ábhair bhuiséadacha(2013/C 373/01).

                     (7)

                        Cinneadh (AE) 2017/418 ón gComhairle an 28 Feabhra 2017 maidir le tabhairt i gcrích, thar ceann an Aontais Eorpaigh, an Chomhaontaithe Comhpháirtíochta Iascaigh Inbhuanaithe idir an tAontas Eorpach agus Rialtas Oileáin Cook, agus an Prótacal Cur Chun Feidhme a ghabhann leis (IO L 64, 10.3.2017, lch. 1).

                     (8)

                        IO L 131, 20.5.2016, lch. 3.

                     (9)

                        IO L 289 an 25.10.2016, lch. 1.

                     (10)

                        IO L 395 an 25.11.2020, lch. 1.

                     (11)

                        Rialachán (AE) 2018/1725 ó Pharlaimint na hEorpa agus ón gComhairle an 23 Deireadh Fómhair 2018 maidir le daoine nádúrtha a chosaint i ndáil le sonraí pearsanta a phróiseáil ag institiúidí, comhlachtaí, oifigí agus gníomhaireachtaí an Aontais agus maidir le saorghluaiseacht sonraí den sórt sin, agus lena n‑aisghairtear Rialachán (CE) Uimh. 45/2001 agus Cinneadh Uimh. 1247/2002/CE (IO L 295, 21.11.2018, lch. 39).

                     (12)

                        Tagairt. [Cuir isteach tagairt]

                     (13)

                        Mar a thagraítear dó in Airteagal 54(2)(a) nó (b) den Rialachán Airgeadais.

                     (14)

                        Tá mionsonraí ar na modhanna bainistíochta agus tagairtí don Rialachán Airgeadais le fáil ar shuíomh gréasáin Ard‑Stiúrthóireacht an Bhuiséid:
                  https://myintracomm.ec.europa.eu/budgweb/EN/man/budgmanag/Pages/budgmanag.aspx

                     (15)

                        LD = Leithreasuithe difreáilte / LN = Leithreasuithe neamhdhifreáilte.

                     (16)

                        CSTE: Comhlachas Saorthrádála na hEorpa.

                     (17)

                        Tíortha is iarrthóirí agus, i gcás inarb iomchuí, tíortha ó na Balcáin Thiar a d’fhéadfadh a bheith ina n‑iarrthóirí.

                     (18)

                        Cúnamh agus caiteachas teicniúil agus/nó riaracháin chun tacú le cláir agus/nó bearta de chuid an Aontais (seanlínte ‘BA’) a chur chun feidhme, le taighde indíreach, le taighde díreach.

                     (19)

                        Is éard atá i gceist le haschuir táirgí agus seirbhísí atá le soláthar (e.g.: an líon malartuithe mac léinn a mhaoinítear, líon km de bhóithre a thógtar, etc.).

                     (20)

                        Mar a thuairiscítear i bpointe 1.4.2. ‘Cuspóirí sonracha…’

                     (21)

                        Is í bliain N an bhliain a chuirfear tús le cur chun feidhme an togra/tionscnaimh. Cuir isteach an chéad bhliain cur chun feidhme a mheastar a bheidh ann in ionad ‘N’, le do thoil (mar shampla: 2021). Is gá an rud céanna a dhéanamh i gcás na mblianta eile.

                     (22)

                        Cúnamh agus caiteachas teicniúil agus/nó riaracháin chun tacú le cláir agus/nó bearta de chuid an Aontais (seanlínte ‘BA’) a chur chun feidhme, taighde indíreach, taighde díreach.

                     (23)

                        AC = Ball foirne ar conradh; AL = Ball foirne áitiúil; END = Saineolaí náisiúnta ar iasacht; INT = Ball foirne gníomhaireachta; JPD = Saineolaithe sóisearacha i dtoscaireachtaí.

                     (24)

                        Fo‑uasteorainn d’fhoireann sheachtrach arna cumhdach ag leithreasuithe faoi chomhair oibríochtaí (na seanlínte ‘BA’).

                     (25)

                        Is í bliain N an bhliain a chuirfear tús le cur chun feidhme an togra/tionscnaimh. Cuir isteach an chéad bhliain cur chun feidhme a mheastar a bheidh ann in ionad ‘N’(mar shampla: 2021). Is gá an rud céanna a dhéanamh i gcás na mblianta eile.

                     (26)

                        Maidir le hacmhainní dílse traidisiúnta (dleachtanna custaim, tobhaigh siúcra), ní mór na méideanna a luaitear a bheith ina nglanmhéideanna, i.e. méideanna comhlána agus 20 % de na costais bhailiúcháin a bheith bainte astu.

    ---documentbreak---

               AN COIMISIÚN EORPACH
            An Bhruiséil,6.10.2021
            COM(2021) 614 final

            IARSCRÍBHINN
            a ghabhann leis an
            Togra le haghaidh Cinneadh ón gComhairle
            maidir le síniú, thar ceann an Aontais Eorpaigh, agus cur i bhfeidhm sealadach, an Phrótacail (2021-2024) maidir le cur chun feidhme an Chomhaontaithe Comhpháirtíochta Iascaigh Inbhuanaithe idir an tAontas Eorpach agus Rialtas Oileáin Cook

               IARSCRÍBHINN

               PRÓTACAL

               maidir le cur chun feidhme an Chomhaontaithe Comhpháirtíochta Iascaigh Inbhuanaithe idir an tAontas Eorpach agus Rialtas Oileáin Cook

               Airteagal 1
               Tréimhse chur chun feidhme agus deiseanna iascaireachta

               1.Ar feadh tréimhse 3 bliana ó dháta a chur i bhfeidhm shealadaigh, is mar seo a leanas a bheidh na deiseanna iascaireachta a dheonaítear faoi Airteagal 4 den Chomhaontú Comhpháirtíochta Iascaigh Inbhuanaithe idir an tAontas Eorpach agus Rialtas Oileáin Cook (dá ngairfear ‘an Comhaontú’ anseo feasta):

               –Beidh deiseanna ag ceithre (4) shoitheach peas‑saighne tuinnín iascach a dhéanamh ar na speicis mhórimirceacha a liostaítear in Iarscríbhinn 1 de Choinbhinsiún na Náisiún Aontaithe maidir le Dlí na Farraige, 1982.

               2.Beidh feidhm ag mír 1 faoi réir Airteagal 5 den Phrótacal seo.

               3.De bhun Airteagal 4 den Chomhaontú, ní fhéadfaidh soithí an Aontais dul i mbun gníomhaíochtaí iascaireachta i limistéir iascaireachta Oileáin Cook ach amháin má tá údarú iascaireachta acu arna eisiúint faoin bPrótacal seo i gcomhréir leis an Iarscríbhinn.

               Airteagal 2
               Ranníocaíocht airgeadais — Modhanna íocaíochta

               1.Maidir leis an tréimhse dá dtagraítear in Airteagal 1, is é a bheidh sa ranníocaíocht airgeadais iomlán dá dtagraítear in Airteagal 5 den Chomhaontú EUR dhá mhilliún agus aon chéad míle (2 100 000) ar feadh thréimhse iomlán an Phrótacail.

               2.Beidh dhá ghné dhícheangailte sa ranníocaíocht airgeadais iomlán sin:

               (a)méid bliantúil le haghaidh rochtain ar limistéir iascaireachta Oileáin Cook arb é atá ann EUR trí chéad caoga míle (350 000) in aghaidh na bliana, agus

               (b)méid bliantúil sonrach arb é atá ann EUR trí chéad caoga míle (350 000) chun tacú le beartas iascaigh earnála agus beartas muirí Oileáin Cook agus chun iad a chur chun feidhme.

               3.Le haghaidh an mhéid dá dtagraítear i mír 2(a), cuirfidh Oileáin Cook 100 lá iascaireachta ar a laghad ar fáil do shoithí an Aontais i limistéir iascaireachta Oileáin Cook. D’fhéadfaí laethanta breise a chur ar fáil do shoithí an Aontais de réir na bhforálacha a shonraítear san Iarscríbhinn.

               4.Beidh feidhm ag mír 1 faoi réir Airteagail 3 agus 5 den Phrótacal seo.

               5.Déanfaidh an tAontas na méideanna a shocraítear i mír 2(a) a íoc tráth nach déanaí ná nócha (90) lá tar éis dháta tosaigh an chur i bhfeidhm shealadaigh le haghaidh na chéad bliana, agus le haghaidh na mblianta ina dhiaidh sin, tráth nach déanaí ná cothrom dáta chur i bhfeidhm sealadach an Phrótacail.

               6.Déanfaidh Oileáin Cook agus údaráis an Aontais faireachán ar fhorbairt ghníomhaíochtaí iascaireachta shoithí an Aontais lena áirithiú go ndéanfar bainistíocht iomchuí ar na deiseanna iascaireachta a chuirtear ar fáil don Aontas, agus stádas na stoc agus na bearta ábhartha caomhnaithe agus bainistíochta á gcur san áireamh.

               7.Beidh lánrogha ag Oileáin Cook maidir leis an gcaoi a n‑úsáidfear an ranníocaíocht airgeadais a shonraítear in Airteagal 2 mír 2(a).

               8.Íocfar gach eilimint den ranníocaíocht airgeadais dá dtagraítear i mír 2 isteach i gcuntas bainc Rialtais ainmnithe in Oileáin Cook. Cuirfear an ranníocaíocht airgeadais dá dtagraítear i mír 2(b) ar fáil don eintiteas ábhartha a chuireann tacaíocht earnála iascaigh chun feidhme. Cuirfidh údaráis Oileáin Cook na sonraí cuntais bainc agus an fhaisnéis maidir leis an líne ábhartha sa dlí buiséadach náisiúnta ar fáil d’údaráis an Aontais in am trátha. Cuimseofar an méid seo a leanas i sonraí an chuntais bainc: ainm an eintitis is tairbhí, ainm shealbhóir an chuntais bhainc, seoladh shealbhóir an chuntais bainc; ainm an bhainc: Cód SWIFT; uimhir IBAN

               Airteagal 3
               Tacaíocht earnála

               1.Tráth nach déanaí ná 120 lá tar éis thús chur i bhfeidhm sealadach an Phrótacail, comhaontóidh an Comhchoiste clár earnála ilbhliantúil agus rialacha mionsonraithe cur chun feidhme lena gcumhdófar an méid seo a leanas go sonrach:

               (a)treoirlínte bliantúla agus ilbhliantúla chun méid sonrach na ranníocaíochta airgeadais dá dtagraítear in Airteagal 2 mír 2(b) a úsáid;

               (b)na cuspóirí bliantúla agus cuspóirí ilbhliantúla araon atá le baint amach le himeacht ama d’fhonn an creat rialachais a bhunú, lena n‑áirítear forbairt agus cothabháil na n‑institiúidí eolaíocha agus taighde, chun próisis chomhairliúcháin le grúpaí leasmhara a chur chun cinn, chun an acmhainneacht faireacháin, rialaithe, faireachais agus nithe fothaithe acmhainneachta eile a fheabhsú chun cuidiú le hOileáin Cook a mbeartas náisiúnta iascaigh inbhuanaithe a fheabhsú a thuilleadh. Maidir leis na tosaíochtaí a léiríonn Oileáin Cook ina mbeartais náisiúnta a bhaineann le cur chun cinn na hiascaireachta freagraí agus na n‑iascach inbhuanaithe, lena n‑áirítear limistéir mhuirí faoi chosaint, nó na beartais a imríonn tionchar ar an gcur chun cinn sin, cuirfear na tosaíochtaí sin san áireamh sna cuspóirí;

               (c)critéir agus nósanna imeachta, lena n‑áirítear i gcás inarb iomchuí, táscairí buiséadacha agus airgeadais chun meastóireacht a dhéanamh ar na torthaí a fhaightear gach bliain.

               2.Déanfaidh an Comhchoiste aon leasú atá molta ar an gclár earnálach ilbhliantúil a fhormheas.

               3.Má iarrann ceachtar Páirtí cruinniú speisialta den Chomhchoiste, seolfaidh sé iarraidh i scríbhinn 14 lá ar a laghad roimh dháta an chruinnithe atá beartaithe.

               4.Gach bliain faoi chuimsiú an Chomhchoiste, déanfaidh an dá Pháirtí meastóireacht ar bhaint amach torthaí sonracha i gcur chun feidhme an chláir earnála ilbhliantúil chomhaontaithe.

               (a)Gach bliain, cuirfidh Oileáin Cook i láthair tuarascáil dul chun cinn maidir leis na gníomhaíochtaí a chuirfear i bhfeidhm agus leis na torthaí a bhainfear amach le tacaíocht earnála, tuarascáil a ndéanfaidh an Comhchoiste scrúdú uirthi. Déanfaidh Oileáin Cook tuarascáil chríochnaitheach a chur ar fáil roimh dhul in éag don Phrótacal. Más gá, leanfaidh na Páirtithe den fhaireachán ar chur chun feidhme na tacaíochta earnála tar éis don Phrótacal dul in éag.

               (b)Déanfar méid sonrach na ranníocaíochta airgeadais dá dtagraítear in Airteagal 2 mír 2(b) a íoc i dtráthchodanna. I gcás na chéad bhliana den Phrótacal, íocfar an tráthchuid ar bhonn na riachtanas a shainaithnítear mar chuid den chlársceidealú comhaontaithe. I gcás na mblianta ina dhiaidh sin den chur chur chun feidhme, íocfar na tráthchodanna ar bhonn na riachtanas a shainaithnítear mar chuid den chlársceidealú comhaontaithe agus ar bhonn anailís ar na torthaí a bhainfear amach i gcur chun feidhme na tacaíochta earnála. Déanfar na tráthchodanna a íoc tráth nach déanaí ná 45 lá tar éis don Chomhchoiste cinneadh a dhéanamh.

               5.Forchoimeádann an tAontas an ceart chun athbhreithniú a dhéanamh, i bpáirt nó go hiomlán, ar íocaíocht na ranníocaíochta airgeadais sonraí dá bhforáiltear in Airteagal 2 mír (2)(b) nó chun an íocaíocht sin a chur ar fionraí, i bpáirt nó go hiomlán:

               (a)má bhíonn difríochtaí suntasacha idir na torthaí a gheofar agus an clársceidealú, tar éis meastóireacht a dhéanfaidh an Comhchoiste;

               (b)i gcás nach gcuirtear an ranníocaíocht airgeadais sin chun feidhme faoi mar a chinnfidh an Comhchoiste.

               6.Cuirfear tús leis an ranníocaíocht airgeadais athuair tar éis an chomhairliúcháin idir na Páirtithe agus tar éis don Chomhchoiste sin a chomhaontú nuair a bheidh údar maith leis ar bhonn thorthaí chur chun feidhme an chlársceidealaithe chomhaontaithe dá dtagraítear i mír 1. Mar sin féin, ní íocfar amach an ranníocaíocht airgeadais shonrach dá bhforáiltear in Airteagal 2 mír 2(b) tar éis tréimhse sé mhí (6) ar dhul in éag don Phrótacal.

               7.Gach bliain, féadfaidh Oileáin Cook méid breise a leithdháileadh, más gá, ar an ranníocaíocht airgeadais dá dtagraítear in Airteagal 2 mír 2(b) den mhéid dá dtagraítear in Airteagal 2 mír 2(a) d’fhonn an clár ilbhliantúil a chur chun feidhme. Cuirfear an leithdháileadh sin in iúl don Aontas laistigh de dhá (2) mhí tar éis chothrom dáta thús chur i bhfeidhm sealadach an Phrótacail.

               8.Tugann na Páirtithe gealltanas a áirithiú go méadófar infheictheacht na ngníomhaíochtaí a chuirtear chun feidhme trí bhíthin tacaíocht earnála.

               Airteagal 4
               Comhar eolaíoch maidir leis an iascaireacht fhreagrach

               1.Le linn na tréimhse a chumhdaítear leis an bPrótacal, ag féachaint do cheannasacht agus cearta ceannasacha Oileáin Cook maidir lena n‑acmhainn iascaigh, oibreoidh na Páirtithe i gcomhar agus faireachán á dhéanamh ar ghníomhaíochtaí shoithí an Aontais in uiscí iascaigh Oileáin Cook.

               2.Oibreoidh na Páirtithe i gcomhar, de réir mar is gá, chun faisnéis ábhartha staidrimh, bhitheolaíoch, eacnamaíoch, chaomhnaithe agus chomhshaoil a mhalartú a bhaineann le gníomhaíochtaí shoithí an Aontais in uiscí iascaigh Oileáin Cook chun na beo-acmhainní muirí a bhainistiú agus a chaomhnú.

               3.Tabharfaidh na Páirtithe gealltanas chun comhar a chur chun cinn maidir le caomhnú agus bainistíocht fhreagrach iascach laistigh den Choimisiún Iascaigh don Aigéan Ciúin Iartharach agus don Aigéan Ciúin Láir (WCPFC) agus laistigh d’aon eagraíocht fhoréigiúnach, réigiúnach, idirnáisiúnta ábhartha eile.

               Airteagal 5
               Athbhreithniú ar na deiseanna iascaireachta agus forálacha teicniúla a dhéanfaidh an Comhchoiste

               1.Féadfaidh an Comhchoiste athmheasúnú agus cinneadh a dhéanamh athbhreithniú a dhéanamh ar na deiseanna iascaireachta dá dtagraítear in Airteagal 1 a mhéid a dheimhnítear le bearta caomhnaithe agus bainistithe WCPFC go ndéanfar bainistíocht inbhuanaithe tuinníní agus speicis de chineál tuinnín san Aigéan Ciúin Iartharach agus san Aigéan Ciúin Láir.

               2.Sa chás sin, déanfar an ranníocaíocht airgeadais dá dtagraítear in Airteagal 2 mír 2(a) a choigeartú go comhréireach agus pro rata temporis. Mar sin féin, an méid bliantúil iomlán atá le híoc ag an Aontas, ní bheidh sé níos mó ná dhá oiread an mhéid a shonraítear in Airteagal 2, mír 2(a).

               3.Chomh maith leis sin, féadfaidh an Comhchoiste, trí chomhaontú frithpháirteach, de réir mar is gá, scrúdú a dhéanamh ar fhorálacha teicniúla an Phrótacail agus na hIarscríbhinne agus a chinneadh iad a ghlacadh.

               Airteagal 6
               Fionraí

               1.Is féidir an Prótacal seo, lena n‑áirítear an ranníocaíocht airgeadais dá dtagraítear in Airteagal 2 míreanna 2(a) agus (b), a chur ar fionraí ar thionscnamh ceachtar de na Páirtithe sna cásanna agus faoi na coinníollacha dá dtagraítear in Airteagal 13 den Chomhaontú.

               2.Gan dochar d’Airteagal 3, féadfar íocaíocht na ranníocaíochta airgeadais a atosú a luaithe a athbhunófar an staid a bhí ann roimh na teagmhais a luaitear in Airteagal 13 den Chomhaontú nó a luaithe a thiocfar ar réiteach i gcomhréir leis an gComhaontú.

               Airteagal 7
               Foirceannadh

               Féadfar an Prótacal seo a fhoirceannadh ar thionscnamh ó cheachtar Páirtí sna cásanna agus faoi na coinníollacha a leagtar amach in Airteagal 14 den Chomhaontú.

               Airteagal 8
               Rúndacht

               1.Maidir le sonraí atá íogair ó thaobh na tráchtála agus a bhaineann le gníomhaíochtaí iascaireachta shoithí an Aontais in uiscí iascaigh Oileáin Cook, déanfaidh na Páirtithe rúndacht agus slándáil na sonraí sin a chothabháil.

               2.Bainfidh na húdaráis inniúla úsáid as na sonraí chun an Comhaontú Iascaigh a chur chun feidhme, agus go háirithe chun críoch bainistithe iascaigh agus chun faireachán, rialú agus faireachas a dhéanamh ar iascaigh. Má bhaintear úsáid astu chun críche eile, áiritheoidh na Áirithe nach gcuirfear ar fáil san fhearann poiblí ach sonraí comhiomlánaithe a bhaineann le gníomhaíochtaí iascaireachta sa limistéar iascaireachta.

               3.Chun an Prótacal a chur chun feidhme go hiomchuí, déanfar roinnt catagóirí sonraí pearsanta a phróiseáil.

               (a)Sonraí sainaitheantais agus teagmhála

               (b)Sonraí a bhaineann le húinéirí agus oibreoirí soithí (post nó ról), máistrí agus baill den chriú

               (c)An fhaisnéis eile uile a bhaineann le hábhar an Chomhaontaithe

               4.Ní choimeádfar sonraí pearsanta thar an am is gá chun na críche ar malartaíodh iad, ar feadh tréimhse 10 mbliana ar a mhéad, ach amháin má tá gá leis na sonraí pearsanta chun go bhféadfar gníomhaíocht leantach a dhéanamh maidir le sárú, cigireacht, nó nósanna imeachta breithiúnacha nó riaracháin, nó taighde eolaíoch. Sna cásanna sin, féadfar sonraí pearsanta a stóráil ar feadh 20 bliain. Déanfar sonraí pearsanta anaithnid má choinnítear iad ar feadh tréimhse níos faide.

               5.Is é an Coimisiún Eorpach nó an Ballstát brataí, i gcás an Aontais, agus an Aireacht Acmhainní Muirí, i gcás Oileáin Cook, a bheidh freagrach as próiseáil na sonraí.

               6.Féadfaidh an Comhchoiste cosaintí agus leigheasanna dlí iomchuí a bhunú.

               Airteagal 9
               Malartuithe leictreonacha sonraí

               1.Tabharfaidh Oileáin Cook agus an tAontas gealltanas na córais is gá a chur chun feidhme chun gach faisnéis agus doiciméad a bhaineann le cur chun feidhme an Chomhaontaithe agus an Phrótacail a mhalartú go leictreonach. Measfar ag aon tráth an fhoirm leictreonach de dhoiciméad a bheith coibhéiseach leis an leagan páipéir.

               2.Tabharfaidh na Páirtithe fógra láithreach don Pháirtí eile faoi aon bhriseadh i gcóras leictreonach lena gcuirtear bac ar mhalartuithe den sórt sin. Sna himthosca sin, cuirfear a leagan páipéir go huathoibríoch in ionad na faisnéise agus na ndoiciméad a bhaineann le cur chun feidhme an Chomhaontaithe agus an Phrótacail ar an gcaoi a shainmhínítear san Iarscríbhinn.

               Airteagal 10
               Oibleagáidí ar dhul in éag nó ar fhoirceannadh an Phrótacail

               1.Tar éis dhul in éag nó fhoirceannadh an Phrótacail i gcomhréir le hAirteagal 14 den Chomhaontú, leanfaidh úinéirí shoithí an Aontais de bheith faoi dhliteanas i leith aon sárú ar fhorálacha an Chomhaontaithe nó an Phrótacail nó ar aon dlí de chuid Oileáin Cook a tharlaíonn roimh dhul in éag nó fhoirceannadh an Phrótacail, nó i leith aon táille cheadúnais nó aon dleacht amuigh nach n‑íoctar tráth an dul in éag nó an fhoirceanta.

               2.Más gá, leanfaidh na Páirtithe d’fhaireachán a dhéanamh ar chur chun feidhme na tacaíochta earnála dá bhforáiltear faoi phointe (b) d’Airteagal 2(2) den Phrótacal seo, i gcomhréir le hAirteagal 3(1) agus le rialacha cur chun feidhme maidir le tacaíocht earnála.

               Airteagal 11
               Cur i bhfeidhm sealadach

               Nuair a shíneoidh na Páirtithe an Prótacal seo, cuirfear i bhfeidhm go sealadach é sula dtiocfaidh sé i bhfeidhm.

               Airteagal 12
               Teacht i bhfeidhm

               Tiocfaidh an Prótacal seo i bhfeidhm nuair a bheidh fógra tugtha ag na Páirtithe dá chéile go bhfuil na nósanna imeachta is gá curtha i gcrích acu.

               IARSCRÍBHINN

               NA COINNÍOLLACHA FAOINA bhFÉADFAIDH SOITHÍ DE CHUID AN AONTAIS DEISEANNA IASCAIREACHTA A SHAOTHRÚ FAOIN bPRÓTACAL LENA LEAGTAR AMACH NA DEISEANNA IASCAIREACHTA AGUS AN RANNÍOCAÍOCHT AIRGEADAIS DÁ bhFORÁILTEAR SA CHOMHAONTÚ COMHPHÁIRTÍOCHTA IASCAIGH INBHUANAITHE IDIR AN tAONTAS EORPACH AGUS OILEÁIN COOK

               Caibidil I

               Forálacha ginearálta

               Roinn 1

               Sainmhínithe

               1.  ciallaíonn ‘údarás inniúil’:

               (a)maidir leis an Aontas Eorpach (dá ngairtear ‘an tAontas’ anseo feasta) An Coimisiún Eorpach;

               (b)maidir le hOileáin Cook: An Aireacht Acmhainní Muirí.

               2.  Ciallaíonn ‘údarú iascaireachta’ teidlíocht bhailí nó ceadúnas chun dul i mbun gníomhaíochtaí iascaireachta le haghaidh speicis shonracha, agus trealamh sonrach á úsáid, laistigh de na limistéir shonraithe iascaireachta i gcomhréir leis na téarmaí dá bhforáiltear faoin Iarscríbhinn seo.

               3.  Ciallaíonn‘force majeure’ caillteanas nó bac gluaiseachta fada soithigh i ngeall ar chliseadh teicniúil tromchúiseach.

               4.  Ciallaíonn ‘lá iascaireachta’ lá féilire a dhéanann soitheach peas‑saighne de chuid an Aontais aon iascaireacht, nó cuid de thréimhse 24 uair (00:00-24:00) an lae féilire sin, ar lena linn atá soitheach peas‑saighne de chuid an Aontais in uiscí iascaigh Oileáin Cook, ach nach n‑áirítear leis lá féilire, ná cuid de lá féilire, arna shainiú mar ‘lá neamhiascaireachta’ i bhFoscríbhinn 1.

               Roinn 2

               Teagmhálaithe

               1.  Roimh thosach chur i bhfeidhm sealadach an Phrótacail seo, malartóidh na Páirtithe le chéile na sonraí teagmhála ábhartha uile maidir le cur chun feidhme an Phrótacail agus cuirfidh siad in iúl dá chéile iad mar is iomchuí.

               2.  Gheobhaidh Toscaireacht an Aontais Eorpaigh don Aigéan Ciúin cóip de na malartuithe cumarsáide go léir idir na húdaráis inniúla a shainítear i Roinn 1 agus a bhaineann le cur chun feidhme na hIarscríbhinne seo.

               Roinn 3

               Limistéir iascaireachta

               1.  Maidir le soithí de chuid an Aontais a bhfuil údarú iascaireachta acu arna eisiúint ag Oileáin Cook faoin gComhaontú, údarófar iad chun dul i mbun gníomhaíochtaí iascaireachta i limistéir iascaireachta Oileáin Cook, eadhon uiscí iascaigh Oileáin Cook seachas limistéir chosanta nó limistéir thoirmiscthe. Cuirfidh Oileáin Cook in iúl don Aontas comhordanáidí uiscí iascaigh Oileáin Cook agus na limistéar faoi chosaint nó na limistéir iascaireachta atá coiscthe roimh thús chur i bhfeidhm sealadach an Chomhaontaithe.

               2.  Cuirfidh Oileáin Cook in iúl don Aontas aon mhodhnú ar na limistéir sin i gcomhréir le forálacha Airteagal 11 den Chomhaontú.

               Roinn 4

               Gníomhaire an tsoithigh

               Féadfaidh gníomhaire (cuideachta nó duine) a bhfuil cónaí air in Oileáin Cook, ionadaíocht a dhéanamh ar gach soitheach de chuid an Aontais atá ag cur isteach ar údarú iascaireachta, arna chur in iúl go hiomchuí d’údarás inniúil Oileáin Cook.

               Roinn 5

               Soithí incháilithe an Aontais

               Ionas go mbeidh soitheach de chuid an Aontais incháilithe chun údarú iascaireachta a fháil, ní mór nach mbeidh toirmeasc curtha ar an úinéir, ar an máistir ná ar an soitheach féin iascaireacht a dhéanamh in uiscí iascaigh Oileáin Cook. Ní mór dóibh a bheith i gcomhréir le dlíthe Oileáin Cook agus ní mór na hoibleagáidí roimh ré uile a d’eascair as a ngníomhaíochtaí iascaireachta in Oileáin Cook a bheith comhlíonta faoi réir comhaontuithe iascaigh arna dtabhairt i gcrích leis an Aontas. Thairis sin, comhlíonfaidh siad reachtaíocht ábhartha an Aontais maidir le húdaruithe iascaireachta, beidh siad ar thaifead WCPFC na soithí iascaireachta, beidh siad ar chlár dea-bhuan FFA agus ní bheidh siad ar liosta soithí NNN de chuid RFMO.

               Caibidil II

               Údaruithe iascaireachta a bhainistiú

               Roinn 1

               Tréimhse bhailíochta an údaruithe iascaireachta

               Beidh údarú iascaireachta bailí ar feadh tréimhse aon bhliain amháin, dá ngairtear ‘tréimhse bhailíochta bhliantúil’. Tá dáta tosaigh na tréimhse sin ag brath ar dháta chur i bhfeidhm sealadach an Phrótacail seo. Tiocfaidh deireadh leis na húdaruithe iascaireachta uile ina dhiaidh sin cothrom dháta an Phrótacail.

               Roinn 2

               Iarratas ar údarú iascaireachta

               1.  Is iad soithí incháilithe an Aontais a shainítear i gCaibidil I, Roinn 4 den Iarscríbhinn seo, agus na soithí sin amháin, a fhéadfaidh údarú iascaireachta a fháil faoin bPrótacal seo lena leagtar amach na deiseanna iascaireachta agus an ranníocaíocht airgeadais dá bhforáiltear sa Chomhaontú.

               2.  20 lá oibre ar a laghad roimh an dáta a mheastar a chuirfear tús le gníomhaíochtaí iascaireachta, cuirfidh an tAontas faoi bhráid údarás inniúil Oileáin Cook iarratas ar údarú iascaireachta le haghaidh gach soithigh de chuid an Aontais ar mian leis iascaireacht a dhéanamh faoin gComhaontú. Cuirfidh Oileáin Cook an fhaisnéis go léir is gá ar fáil don Aontas maidir leis an bpróiseas ceadúnúcháin aon mhí amháin sula dtiocfaidh an Prótacal i bhfeidhm agus ar bhonn bliantúil ina dhiaidh sin.

               3.  Íocfaidh úinéirí na long na réamhtháillí atá dlite in aghaidh thréimhse iomlán bhliantúil bhailíochta an údaraithe iascaireachta.

               4.  Sula gcuirfear an Prótacal i bhfeidhm go sealadach, tabharfaidh Oileáin Cook fógra don Aontas faoi shonraí na gcuntas de chuid Státchiste Oileáin Cook inar gá na táillí is iníoctha ag soithí an Aontais faoin gComhaontú a íoc. Is iad na longúinéirí a íocfaidh na costais aistrithe bainc ghaolmhara.

               5.  Maidir le gach iarratas tosaigh ar údarú iascaireachta, nó tar éis mórathrú teicniúil a bheith déanta ar an soitheach lena mbaineann, cuirfidh an tAontas an t‑iarratas isteach go leictreonach chuig údarás inniúil Oileáin Cook agus úsáid á baint as an bhfoirm, nó as an gcóras leictreonach atá á chur chun feidhme, ag an Aireacht Acmhainní Muirí agus beidh na doiciméid seo a leanas ag gabháil leis:

               (a)cruthúnas gur íocadh an réamhtháille le haghaidh thréimhse bhailíochta an údaraithe iascaireachta;

               (b)grianghraif dhaite dhigiteacha, agus dátstampa leo, a bheidh tógtha le déanaí (laistigh de 12 mhí nó níos lú) den soitheach de thaifeach 72dpi, 1 400 × 1 050 pic. ina dtaispeántar radharc cliathánach den soitheach lena n‑áirítear ainm an tsoithigh in aibítir bhunúsach Laidine ISO;

               (c)cóip de dheimhniú trealaimh sábháilteachta an tsoithigh;

               (d)cóip de dheimhniú clárúcháin an tsoithigh;

               (e)cóip den deimhniú rialaithe sláintíochta loinge;

               (f)cóip de dheimhniú clárúcháin faoin gclár dea-stádais FFA;

               (g)plean stuála

               6.  Maidir le hathnuachan údaraithe iascaireachta soithigh nár modhnaíodh a shonraíochtaí teicniúla, ní bheidh ag gabháil leis an iarratas ar athnuachan ach cruthúnas gur íocadh an réamhíocaíocht, deimhniú reatha clárúcháin faoin clár dea-stádais FFA agus cóipeanna d’aon deimhniú athnuacháin mar a liostaítear i bpointe 5(c), (d) agus (e).

               7.  Íocfar an réamhtháille isteach sa chuntas bainc arna chur ar fáil ag údaráis Oileáin Cook.

               8.  Cuimseofar sna híocaíochtaí na muirir náisiúnta agus áitiúla uile seachas cánacha calafoirt agus muirir sheirbhíse.

               9.  Má tharlaíonn sé go bhfuil iarratas neamhiomlán nó mura gcomhlíonann sé na coinníollacha faoi phointí 5, 6, 7 agus 8 thuas, laistigh de 7 lá oibre tar éis d’údaráis Oileáin Cook an t‑iarratas leictreonach a fháil, cuirfidh údaráis siad in iúl d’údarás inniúil an Aontais na cúiseanna lena measfar go bhfuil an t‑iarratas neamhiomlán nó nach gcomhlíonann sé na coinníollacha faoi phointí 5, 6, 7 agus 8.

               Roinn 3

               Údaruithe iascaireachta a eisiúint

               1.  Eiseoidh Oileáin Cook an t‑údarú iascaireachta laistigh de 15 lá oibre ón iarratas iomlán a fháil trí ríomhphost.

               2.  Déanfaidh údarás inniúil Oileáin Cook an t‑údarú iascaireachta a tharchur gan mhoill trí mheán leictreonach chuig úinéir na loinge agus chuig údarás inniúil an Aontais. An tráth céanna, cuirfear údarú iascaireachta i bhfoirm páipéir chuig úinéir na loinge.

               3.  Ar eisiúint dóibh an t‑údarú iascaireachta, déanfaidh údarás inniúil Oileáin Cook an soitheach a áireamh ar an liosta de shoithí an Aontais atá údaraithe iascaireacht a dhéanamh i limistéir iascaireachta Oileáin Cook. Cuirfear an liosta sin ar fáil d’eintitis ábhartha faireacháin, rialaithe agus faireachais Oileáin Cook agus d’údarás inniúil an Aontais.

               4.  Cuirfear foirm pháipéir an údaraithe iascaireachta in ionad foirme leictreonaí de a luaithe is féidir.

               5.  Eiseofar údarú iascaireachta do shoitheach ar leith agus ní bheidh sé inaistrithe.

               6.  Ní mór an t‑údarú iascaireachta (i bhfoirm leictreonach, nó i bhfoirm pháipéir nuair a bheidh sé ar fáil) a choinneáil ar bord an tsoithigh i gcónaí.

               Roinn 4

               Force majeure

               1.  I gcás ina gcruthófar force majeure, agus arna iarraidh sin don Aontas, féadfar údarú iascaireachta soithigh a chur ar fionraí agus a aistriú le haghaidh na tréimhse a bheidh fágtha dá bhailíocht, chuig soitheach incháilithe eile de chuid an Aontais a bhfuil saintréithe comhchosúla aige, gan aon táille bhreise a bheith dlite.

               2.  Eiseofar údarú iascaireachta don soitheach incháilithe nua i gcomhréir leis na forálacha a bhunaítear i Roinn 3 agus faoi réir chomhlíonadh na gcoinníollacha maidir le cur i bhfeidhm mar a leagtar amach i Roinn 2 iad, gan aon cheanglas ar réamhíocaíocht nua.

               Roinn 5

               Coinníollacha údaraithe iascaireachta — táillí agus réamhíocaíochtaí

               1.  Eiseofar údarú iascaireachta a luaithe a bheidh na méideanna seo a leanas íoctha in aghaidh gach soithigh de chuid an Aontais le hOileáin Cook:

               (a)réamhíocaíocht bhliantúil EUR céad agus dhá mhíle dhéag, cúig chéad (112 500) lena dtabharfar an ceart don árthach iascaireachta iascaireacht a dhéanamh ar feadh cúig lá fichead (25) laistigh de limistéir iascaireachta Oileáin Cook.

               (b)ranníocaíocht bhliantúil speisialta le haghaidh údarú iascaireachta EUR ocht míle tríocha, cúig chéad (38 500).

               2.  Má tá siad ar fáil, féadfaidh úinéirí long laethanta iascaireachta a cheannach sa bhreis ar na laethanta iascaireachta a ceannaíodh faoi mhír 1(a), arna iarraidh sin d’údarás inniúil an Aontais ar údaráis Oileáin Cook. EUR ocht míle (8 000) in aghaidh an lae a bheidh sa phraghas a bheidh le híoc ag na longúinéirí ar na laethanta breise. Go dtí go ndéanfaidh úinéir na loinge íocaíocht iomlán as na laethanta breise, beidh teorainn ar an úinéir loinge gan ach na laethanta a cheannaítear faoi mhír 1(a) a úsáid.

               3.  Féadfaidh úinéirí long de chuid an Aontais uasmhéid céad agus deich (110) lá iascaireachta breise in aghaidh na bliana a cheannach.

               Caibidil III

               Faireachán

               Roinn 1

               Bainistíocht agus faireachán ar an iarracht

               1.  Maidir le hiarracht iomlán shoithí an Aontais i limistéir iascaireachta Oileáin Cook, nuair a bhainfidh sé 70 lá iascaireachta amach tabharfaidh Oileáin Cook fógra d’údaráis an Aontais faoi. Tar éis dóibh an fógra sin a fháil, tabharfaidh údaráis an Aontais fógra láithreach do na Ballstáit.

               2.  A luaithe a bheidh an leibhéal iarrachta 70 lá iascaireachta bainte amach, déanfaidh Oileáin Cook faireachán ar leibhéal iarrachta shoithí an Aontais agus cuirfidh siad údaráis an Aontais ar an eolas láithreach nuair a bhainfear 95 lá iascaireachta amach. Cuirfidh údaráis an Aontais na Ballstáit ar an eolas láithreach nuair a gheobhaidh siad an fógra ó Oileáin Cook.

               3.  Cuimseofar san fhaireachán sin an cinneadh a rinne an t‑údarás inniúil in Oileáin Cook maidir le héilimh oibreoir an tsoithigh ar laethanta neamhiascaireachta. I gcás nach n‑aontóidh úinéirí long leis an gcinneadh a ghlac an t‑údarás inniúil in Oileáin Cook maidir lena n‑éilimh ar laethanta neamhiascaireachta, féadfaidh siad a iarraidh ar údarás inniúil an Aontais dul i gcomhairle le Lárionad Faireacháin Iascaigh an Stáit Brataí agus/nó le hinstitiúidí ábhartha eile d’fhonn teacht ar réiteach ar an díospóid.

               4.  Déanfaidh an Comhchoiste athbhreithniú, le linn a chruinnithe bhliantúil, ar an úsáid a bhaineann soithí an Aontais as laethanta iascaireachta.

               Roinn 2

               Taifeadadh agus tuairisciú gabhálacha

               1.  Na soithí de chuid an Aontais atá údaraithe chun iascaireacht a dhéanamh i limistéir iascaireachta Oileáin Cook faoin gComhaontú seo, cuirfidh siad a ngabhálacha in iúl d’údarás inniúil Oileáin Cook ar an mbealach seo a leanas, go dtí go gcuirfidh an dá pháirtí chun feidhme córas tuairiscithe leictreonach ar ghabhálacha (‘ERS’):

               2.  Maidir le soithí an Aontais atá údaraithe chun iascaireacht a dhéanamh i limistéir iascaireachta Oileáin Cook, déanfaidh siad bileoga loga réigiúnacha Peas‑Saighne SPC/FFA, bileog loga atá ar fáil ar shuíomh gréasáin Chomhphobal an Aigéin Chiúin (SPC)
                  1
               , a chomhlánú do gach lá a bhíonn siad i láthair i limistéir iascaireachta Oileáin Cook. Líonfar an fhoirm isteach fós, fiú mura ndearnadh aon ghabháil nó nuair atá an long ar idirthuras, líonfar go soléite í agus síneoidh máistir an tsoithigh, nó a ionadaí, an fhoirm. Úsáidfear bileoga loga go dtí go gcuirfear socruithe tuairiscithe leictreonacha comhoiriúnacha chun feidhme.

               3.  Fad atá siad i limistéir iascaireachta Oileáin Cook, déanfaidh soithí an Aontais achoimre ar na logleabhair iascaireachta faoi phointe 2 a thuairisciú d’údarás inniúil Oileáin Cook gach 7 lá agus úsáid á baint as Teimpléad Uimh. 3 (tuarascáil gabhála CAT) d’Fhoscríbhinn 2.

               4.  A mhéid a bhaineann le tíolacadh na mbileog logleabhair iascaireachta dá dtagraítear i bpointe 2, déanfaidh soithí an Aontais an méid seo a leanas:

               (a)sa chás go dtéann siad isteach i gcalafort iontrála Oileáin Cook (Avatiu, Arutanga, Tuanganui, Omoka, Tauhunu, Tukao, Yato), cuirfidh siad an fhoirm chomhlánaithe faoi bhráid údarás inniúil Oileáin Cook faoi seach laistigh de chúig (5) lá tar éis an teacht isteach, nó in aon chás sula bhfágfaidh siad an calafort, cibé acu is túisce a tharlóidh. Tabharfaidh údarás inniúil Oileáin Cook admháil i scríbhinn;

               (b)nuair atá siad ag fágáil limistéir iascaireachta Oileáin Cook gan dul trí chalafort iontrála de chuid Oileáin Cook ar dtús, seolfar cóipeanna de bhileoga logleabhair laistigh de thréimhse cúig déag (15) lá oibre tar éis limistéir iascaireachta Oileáin Cook a fhágáil ar an gcaoi seo a leanas;

               ·trí ríomhphost, chuig seoladh ríomhphoist údarás inniúil Oileáin Cook; nó

               ·Ba cheart an leagan bunaidh de gach logleabhar iascaireachta a sheoladh laistigh de thréimhse seacht (7) lá oibre tar éis an chéad teacht isteach i gcalafort tar éis limistéir iascaireachta Oileáin Cook a fhágáil.

               ·Ní mór cóipeanna de na logleabhair iascaireachta sin a sheoladh chuig na hinstitiúidí eolaíocha ábhartha an tráth céanna: IRD (Institut de Recherche pour le Développement) nó IEO (Instituto Español de Oceanografia).

               5.  Cuirfear na focail ‘limistéir iascaireachta Oileáin Cook’ isteach sna bileoga logleabhair thuasluaite i ndáil le tréimhsí ina bhfuil an soitheach i limistéir iascaireachta Oileáin Cook lena linn.

               6.  Féachfaidh an dá Pháirtí le tuairisciú leictreonach agus socruithe comhoiriúnacha a chur chun feidhme maidir le sonraí agus faisnéis a mhalartú go leictreonach i ndáil le gníomhaíochtaí iascaireachta shoithí an Aontais i limistéir iascaireachta Oileáin Cook.

               7.  A luaithe a chuirfear córas leictreonach an dearbhaithe gabhála chun feidhme tiocfaidh sé go hiomlán in ionad na bhforálacha maidir le taifeadadh a leagtar amach i bpointí 2 go 4 thuas, ach amháin i gcás fadhbanna teicniúla nó mífheidhme, ina ndéanfar dearbhuithe maidir le gabhálacha de bhun phointí 2 go 4 thuas.

               Roinn 3

               Teachtaireacht maidir le teacht isteach in uiscí iascaigh Oileáin Cook agus iad a fhágáil

               1.  Gan dochar do na hoibleagáidí i Roinn 1 den Chaibidil seo, maidir le soithí de chuid an Aontais atá údaraithe chun iascaireacht a dhéanamh faoin gComhaontú, cuirfidh siad in iúl d’údarás inniúil Oileáin Cook 24 uair an chloig ar a laghad roimh ré go bhfuil rún acu dul isteach i limistéir iascaireachta Oileáin Cook nó iad a fhágáil.

               2.  Le linn dóibh a fhógairt go bhfuil siad ag dul isteach nó ag fágáil, tabharfaidh soithí an Aontais fógra faoi mhéid na ngabhálacha a choimeádtar ar bord agus na speicis atá iontu. An suíomh ina mheastar a bheidh an soitheach tráth a mheastar a bheidh sé ag dul isteach/ag imeachta, cuirfidh an soitheach an méid sin in iúl freisin. Déanfar na teachtaireachtaí sin san fhormáid a leagtar amach i bhFoscríbhinn 2, Teimpléid Uimh. 1 agus Uimh. 2, trí ríomhphost, chuig na teagmhálacha a chuirtear ar fáil inti.

               Roinn 4

               Tabhairt i dtír

               1. Is iad Calafoirt Avatiu agus Omoka na calafoirt ainmnithe le haghaidh gníomhaíochtaí tabhairt i dtír in Oileáin Cook. Féadfaidh údarás inniúil Oileáin Cook gníomhaíochtaí tabhairt i dtír a údarú i gcalafoirt ainmnithe eile in Oileáin Cook. Cuirfear údarás inniúil an Aontais ar an eolas dá réir sin.

               2. Maidir le soithí iascaireachta de chuid an Aontais ar mian leo gabhálacha a thabhairt i dtír i gcalafort ainmnithe Oileáin Cook, tabharfaidh siad fógra faoin bhfaisnéis seo a leanas don údarás inniúil in Oileáin Cook 72 uair an chloig roimh ré ar a laghad:

               a) an calafort ina ndéanfar an tabhairt i dtír;

               b) ainm agus Glao-Chomhartha Idirnáisiúnta Raidió (IRCS) an tsoithigh iascaireachta atá ag tabhairt i dtír;

               c) dáta agus am tabhairt i dtír;

               d) an chainníocht in Kg, arna slánú go dtí an 100 Kg is gaire, de réir speiceas atá le tabhairt i dtír;

               e) cur i láthair an táirge

               3. Ní mór do shoithí iascaireachta a gcuid dearbhuithe gabhála a chur faoi bhráid údaráis inniúla Oileáin Cook, tráth nach déanaí ná 48 n‑uair an chloig tar éis an tabhairt i dtír a chur i gcrích, nó in aon chás, sula bhfágfaidh an soitheach an calafort, cibé acu is túisce a tharlóidh.

               Roinn 5

               Trasloingsiú

               1. Soithí de chuid an Aontais a bhfuil údarú iascaireachta Oileáin Cook acu agus ar mian leo gabhálacha a thrasloingsiú in uiscí iascaigh Oileáin Cook, déanfaidh siad amhlaidh laistigh de chalafoirt ainmnithe Oileáin Cook, agus sa chás sin amháin, mar a luaitear i gCaibidil III, Roinn 1, pointe 4(a). Toirmisctear trasloingsiú ar muir lasmuigh de chalafoirt agus is faoi dhliteanas na bpionós dá bhforáiltear le dlíthe Oileáin Cook a bheidh aon duine a sháróidh an fhoráil sin.

               2. Ní mór d’úinéir na loinge nó do ghníomhaire an tsoithigh an fhaisnéis seo a leanas a chur in iúl d’údarás inniúil Oileáin Cook 72 n‑uair an chloig roimh ré ar a laghad:

               a) an calafort trasloingsithe ina ndéanfar an oibríocht;

               b) ainm agus IRCS an tsoithigh iascaireachta bhronnta;

               c) ainm agus IRCS an tsoithigh iascaireachta glactha;

               d) dáta agus am an trasloingsithe;

               e) an chainníocht in Kg, arna slánú go dtí an 100 Kg is gaire, de réir speiceas atá le trasloingsiú;

               f) cur i láthair an táirge.

               3. Ní mór do shoithí de chuid an Aontais a gcuid dearbhuithe trasloingsithe a chur faoi bhráid údaráis inniúla Oileáin Cook, tráth nach déanaí ná 48 n‑uair an chloig tar éis an trasloingsithe, nó in aon chás, sula bhfágfaidh an soitheach bronnta an calafort, cibé acu is túisce a tharlóidh.

               Roinn 6

               Córas um Fhaireachán Soithí (VMS)

               Gan dochar d’inniúlacht an Stáit Brataí agus d’oibleagáidí shoithí an Aontais i leith lárionad Faireacháin Iascaireachta a Stáit Brataí, comhlíonfaidh gach soitheach de chuid an Aontais Córas um Fhaireachán Soithí Fóraim (FFA VMS) atá i bhfeidhm faoi láthair i limistéir iascaireachta Oileáin Cook.

               Roinn 7

               Breathnóirí

               1. Soithí de chuid an Aontais a bhfuil údarú iascaireachta Oileáin Cook ina seilbh acu, agus iad ag feidhmiú i limistéir iascaireachta Oileáin Cook, áiritheoidh siad clúdach breathnóra i gcomhréir le bearta caomhnaithe agus bainistithe ábhartha WCPFC agus le reachtaíocht ábhartha Oileáin Cook.

               2. Beidh breathnóir údaraithe ar bord soithí de chuid an Aontais ó Chlár Breathnóirí Réigiúnacha WCPFC nó beidh breathnóir IATTC ar bord arna údarú tríd an Meabhrán Tuisceana arna chomhaontú idir WCPFC agus IATTC maidir le breathnóirí a thras‑fhormhuiniú.

               Caibidil IV

               Rialú

               1.  Comhlíonfaidh soithí an Aontais forálacha ábhartha reachtaíocht náisiúnta Oileáin Cook maidir le gníomhaíochtaí iascaireachta, chomh maith leis na bearta caomhnaithe agus bainistithe arna nglacadh ag WCPFC.

               2. Nósanna imeachta rialaithe:

               (a) Comhoibreoidh máistrí shoithí an Aontais atá i mbun gníomhaíochtaí iascaireachta i limistéir iascaireachta Oileáin Cook le haon oifigeach atá údaraithe agus atá sainaitheanta go cuí agus a dhéanann cigireacht agus rialú ar ghníomhaíochtaí iascaireachta;

               (b) Gan dochar d’fhorálacha reachtaíocht náisiúnta Oileáin Cook, ba cheart bordáil a dhéanamh ar bhealach inar féidir an t‑ardán cigireachta agus na cigirí a aithint mar oifigigh údaraithe Oileáin Cook;

               (c) Cuirfidh Oileáin Cook ar fáil d’údarás inniúil an Aontais liosta de na hardáin chigireachta uile a úsáidtear le haghaidh cigireachtaí ar muir. Ba cheart an méid seo a leanas, ar a laghad, a chuimsiú sa liosta sin:

               ·Ainmneacha na Soithí Patróil Iascaigh;

               ·Sonraí na Soithí Patróil Iascaigh;

               ·Grianghrafadóireacht Soithí Patróil Iascaigh;

               (d) Féadfaidh Oileáin Cook, arna iarraidh sin don Aontas, nó do chomhlacht arna ainmniú ag an Aontas, cead a thabhairt do chigirí an Aontais breathnú ar ghníomhaíochtaí shoithí an Aontais, lena n‑áirítear trasloingsithe, le linn rialuithe ar tír mór;

               (e) A luaithe a bheidh an chigireacht críochnaithe agus an tuarascáil chigireachta sínithe ag an gcigire, cuirfear an tuarascáil ar fáil don mháistir lena síniú agus le barúlacha a chur léi, más ann dóibh. Beidh an síniú sin gan dochar do chearta na bPáirtithe i gcomhthéacs nósanna imeachta um shárú líomhnaithe. Tabharfar cóip den tuarascáil iniúchta don mháistir an tsoithigh sula bhfágfaidh an cigire an soitheach.

               (f) ní fhanfaidh cigirí ar bord níos faide ná mar is gá chun a ndualgais a chomhlíonadh.

               3. Ceadóidh máistrí shoithí an Aontais a bheidh ag gabháil d’oibríochtaí tabhairt i dtír nó trasloingsithe i gcalafort in Oileáin Cook cigireacht ar na hoibríochtaí sin ag oifigigh údaraithe Oileáin Cook, agus éascóidh siad an chigireacht sin.

               4. I gcás nach gcomhlíontar na forálacha a leagtar amach sa Chaibidil seo, forchoimeádann údarás inniúil Oileáin Cook an ceart chun údarú iascaireachta an tsoithigh chiontaigh a chur ar fionraí go dtí go mbeidh na foirmiúlachtaí curtha i gcrích agus chun an pionós a leagtar síos i reachtaíocht Oileáin Cook a chur i bhfeidhm. Cuirfear an Ballstát brataí agus údarás inniúil an Aontais ar an eolas láithreach.

               Caibidil V

               Forfheidhmiú

               1. Smachtbhannaí

               (a) Mura gcomhlíonfar aon cheann d’fhorálacha an Phrótacail seo, ná na mbearta caomhnaithe agus bainistithe a arna nglacadh ag na heagraíochtaí réigiúnacha bainistíochta iascaigh ábhartha, ná dhlí náisiúnta Oileáin Cook, beidh sé faoi réir pionóis mar a leagtar síos le dlí náisiúnta Oileáin Cook.

               b) Cuirfear an Ballstát brataí agus údarás inniúil an Aontais ar an eolas láithreach agus go hiomlán faoi aon smachtbhanna agus faoi na fíorais ábhartha uile a bhaineann leis.

               (c) I gcás ina bhforchuirtear le smachtbhanna go ndéanfar údarú iascaireachta a chur ar fionraí nó a chúlghairm, le linn na tréimhse bailíochta a bheidh fágtha den údarú iascaireachta ar tugadh an t‑údarú ina leith, féadfaidh údarás inniúil an Aontais údarú iascaireachta eile a iarraidh, a bheadh infheidhme ar shlí eile, le haghaidh soitheach úinéara loinge eile.

               2.  Soithí an Aontais a ghabháil agus a choinneáil

               (a) Cuirfidh Oileáin Cook údarás inniúil an Aontais agus an Ballstát brataí ar an eolas láithreach faoi ghabháil agus/nó coinneáil aon soithigh iascaireachta ag a bhfuil údarú iascaireachta faoin gComhaontú.

               (b) Déanfaidh Oileáin Cook cóip den tuarascáil chigireachta, lena sonraítear na himthosca agus cúiseanna na gabhála agus/nó na coinneála, a tharchur chuig údarás inniúil an Aontais agus chuig an mBallstát brataí, laistigh d’ocht n‑uaire daichead (48) i gcás inarb indéanta.

               3.  Nós imeachta chun faisnéis a mhalartú i gcás gabhála agus/nó coinneála

               (a) Agus urraim á tabhairt do sprioc-amanna agus do nósanna imeachta na n‑imeachtaí dlíthiúla dá bhforáiltear le dlíthe náisiúnta Oileáin Cook maidir le gabháil agus/nó coinneáil, tionólfar cruinniú comhairliúcháin idir ionadaithe ó údarás inniúil an Aontais agus Oileáin Cook, tar éis dóibh an fhaisnéis thuas a fháil, a bhféadfaidh ionadaí ón mBallstát ábhartha den Aontas freastal air.

               (b) Ag an gcruinniú comhairliúcháin, malartóidh na Páirtithe aon cháipéisíocht nó faisnéis ábhartha le chéile a chabhraíonn le soiléiriú a thabhairt ar na fíorais. Cuirfear an longúinéir nó an gníomhaire ar an eolas faoi thoradh an chruinnithe agus faoi aon bheart a eascraíonn as an ngabháil agus/nó as an gcoinneáil.

               4.  Gabháil agus/nó coinneáil a réiteach

               a) Déanfar iarracht réasúnta an sárú toimhdithe a réiteach go pras.

               (b) I gcás ina dtiocfar ar shocrú, cinnfear an méid a bheidh le híoc trí thagairt a dhéanamh do reachtaíocht náisiúnta Oileáin Cook. Mura féidir réiteach den sórt sin a dhéanamh, rachfar ar aghaidh leis na himeachtaí breithiúnacha.

               (c) Scaoilfear saor soitheach an Aontais agus urscaoilfear a mháistir a luaithe a chomhlíonfar na hoibleagáidí a eascraíonn as an socrú cairdiúil agus nuair a chuirfear na himeachtaí dlíthiúla i gcrích.

               5.  Cuirfear údarás inniúil an Aontais ar an eolas maidir le haon imeacht a thionscnófar agus maidir le haon phionós a ghearrfar.

               Caibidil VI

               Comhar chun iascaireacht NNN a chomhrac

               1. Chun an faireachán ar iascaigh agus an comhrac in aghaidh iascaireacht NNN a neartú, féachfaidh na máistrí ar shoithí iascaireachta an Aontais le tuairisc a dhéanamh maidir le haon soitheach iascaireachta eile a bheith in uiscí iascaigh Oileáin Cook.

               2. Máistir ar shoitheach de chuid an Aontais, nuair a bhreathnaíonn sé ar shoitheach iascaireachta atá i mbun gníomhaíochtaí a d’fhéadfadh a bheith ina n‑iascaireacht NNN, baileoidh sé a mhéid faisnéise agus is féidir faoin soitheach sin agus faoina ghníomhaíocht tráth a chonacthas é. Seoltar tuairiscí breathnóireachta gan mhoill chuig údarás inniúil Oileáin Cook agus cóip de chuig Lárionad Faireacháin Iascaigh an Stáit Brataí.

               3.  A luaithe is féidir, maidir le haon tuarascáil bhreathnóireachta atá ina sheilbh ag údarás inniúil Oileáin Cook agus a bhaineann le soithí de chuid an Aontais atá i mbun gníomhaíochtaí a d’fhéadfadh a bheith ina ngníomhaíocht NNN in uiscí iascaigh Oileáin Cook, cuirfidh sé an tuarascáil sin faoi bhráid an Aontais.

               FOSCRÍBHINN 1

               Laethanta an tSoithigh

               Laethanta iascaireachta agus laethanta neamh‑iascaireachta a ríomh

               1) Lá iascaireachta: Nuair a dhéanann soitheach peas‑saighne de chuid an Aontais aon iascaireacht le linn lá féilire, nó le linn cuid den tréimhse 24 uair (00:00-24:00) den lá féilire sin, ar lena linn atá soitheach peas‑saighne de chuid an Aontais in uiscí iascaigh Oileáin Cook, ach nach n‑áirítear leis lá féilire, ná cuid de lá féilire, arna shainiú mar ‘lá neamhiascaireachta’.

               2) Lá iascaireachta a ríomh:

               a) Má thugann soitheach peas‑saighne tuairisc le linn aon lá iascaireachta ó shuíomhanna in uiscí iascaigh Oileáin Cook, déanfar an lá iascaireachta sin a leithdháileadh de réir na n‑amanna iarbhír a chaitear in uiscí Oileáin Cook.

               b) I gcás ina dtuairisceoidh soitheach peas‑saighne a bheith in uiscí iascaigh Oileáin Cook ar feadh tréimhse iomlán (00:00-24:00) lae féilire:

               i) áireofar an lá féilire (iomlán) sin mar lá iascaireachta má dhéantar aon ghníomhaíocht iascaireachta an lá féilire sin;

               ii) ní dhéanfar an lá (iomlán an lae) féilire sin a áireamh mar lá iascaireachta má chomhlíonann an soitheach riachtanais lae neamhiascaireachta i míreanna 3 go 6 den Fhoscríbhinn seo

               c) I gcás ina dtuairisceoidh soitheach peas‑saighne a bheith in uiscí iascaigh Oileáin Cook ar feadh tréimhse níos lú ná tréimhse iomlán (00:00-24:00) lae féilire:

               i) áireofar an chuid sin de lá féilire sin mar chuid de lá iascaireachta má dhéantar aon ghníomhaíocht iascaireachta sa chrios iascaireachta le linn na tréimhse sin;

               ii) ní dhéanfar an chuid sin de lá féilire a áireamh mar lá iascaireachta má chomhlíonann an soitheach riachtanais lae neamhiascaireachta i míreanna 3 go 6 den Fhoscríbhinn seo

               d) Ní asbhainfear aon lá iascaireachta i leith aon tréimhse a chaithfidh soitheach peas‑saighne i gcalafort in Oileáin Cook.

               3) Lá neamhiascaireachta (NFD): I gcás soithí ceadúnaithe, déanfar aon lá nó cuid de lá a chaitear sna huiscí iascaigh a áireamh mar lá neamhiascaireachta i gcás nach mbeidh aon ghníomhaíocht iascaireachta ann an lá sin ar aon cheann de na cúiseanna a leagtar amach i mír 5.

               4) Ní mór do shoithí ceadúnaithe de chuid an Aontais éilimh NFD a chur isteach agus iad a chur faoi bhráid údarás inniúil Oileáin Cook. Ní mór an méid seo a leanas a chuimsiú i ngach éileamh ar NFD:

               a. ainm an tsoithigh;

               b. IRCS

               c. Dáta, am agus suíomh (LT/LG) an teacht isteach in uiscí iascaigh Oileáin Cook

               d. Dáta, am agus suíomh (LT/LG) imeachta as uiscí iascaigh Oileáin Cook

               e. Dáta, am agus suíomh (LT/LG) an scortha de ghníomhaíocht iascaireachta in uiscí iascaigh Oileáin Cook

               e. Dáta, am agus suíomh (LT/LG) an atosaithe gníomhaíochta iascaireachta in uiscí iascaigh Oileáin Cook

               g. Cúis shonrach le NFD mar a leagtar amach i mír 5.

               5) Cúiseanna sonracha gan gníomhaíochtaí iascaireachta a dhéanamh:

               a) Idirthuras
                  2
               : Ní bheidh idirthuras cáilithe mar lá neamhiascaireachta ach amháin má thugtar fógra roimhe sin go mbeidh an soitheach ar idirthuras chuig údarás inniúil Oileáin Cook, fógra ina sonraítear an ceann scríbe idirthurais, an pointe iontrála agus an pointe imeachta.

               b) Idirthuras gabhála iomláine2 Ní bheidh idirthuras gabhála iomláine incháilithe mar lá neamhiascaireachta ach amháin má thugtar fógra roimhe sin chuig údarás inniúil Oileáin Cook gur scor an soitheach de ghníomhaíochtaí iascaireachta. Má scortar de ghníomhaíochtaí iascaireachta, ní mór gach trealamh iascaireachta a stuáil, agus ba cheart don soitheach leanúint de chúrsa díreach ar luas seasta a choinneáil ar bun go calafort cinn scríbe. Ba cheart an méid seo a leanas a chuimsiú san fhógra maidir le scor d’iascaireacht:

               i) Ainm an tsoithigh

               ii) IRCS

               iii) Suíomh (LT/LG)

               iv) Ainm an chalafoirt cinn scríbe.

               c) Drochaimsir: Ní beidh lá a bhfuil drochaimsir ann incháilithe mar lá neamh‑iascaireachta ach amháin mura bhfuil an soitheach in ann cur a dhéanamh ná aon ghníomhaíocht iascaireachta eile a dhéanamh le linn na tréimhse 24 uaire an chloig. Ní mór do chaptaen an tsoithigh an chúis atá leis an drochaimsir a shonrú:

               i) Gaoth mhór (scála ... )

               ii) Muir gharbh

               iii) Bainteach le sruth

               d) Feistí um Chomhbhailiú Éisc (FADanna) a chur in úsáid nó a aisghabháil: Ní bheidh an lá sin incháilithe mar lá neamhiascaireachta ach amháin mura ndéantar aon ghníomhaíocht iascaireachta le linn na tréimhse 24 uair an chloig, faoi réir an fhíoraithe i gcoinne thuarascáil an bhreathnóra.

               e) Buncaeireacht Ní bheidh an lá sin incháilithe mar lá neamhiascaireachta ach amháin mura ndéantar aon ghníomhaíocht iascaireachta le linn na tréimhse 24 uair an chloig, faoi réir an fhíoraithe i gcoinne thuarascáil an bhreathnóra.

               f) Eangach a dheisiú: Beidh lá sin incháilithe mar lá neamhiascaireachta más rud é nach bhfuil criú an tsoithigh ach ag deisiú eangach agus nach ndéantar aon ghníomhaíocht iascaireachta le linn na tréimhse 24 uaire an chloig, agus sa chás sin amháin.

               g) Cur glantacháin eangaí (trialach): Ní bheidh sé incháilithe mar lá neamhiascaireachta ach amháin mura ndéantar aon ghníomhaíocht iascaireachta le linn na tréimhse 24 uair an chloig, má bhíonn an eangach curtha amach i líne dhíreach gan an braighdín íochtair a bheith ceangailte, faoi réir an fhíoraithe i gcoinne thuarascáil an bhreathnóra.

               h) Cliseadh: Beidh an lá sin incháilithe mar lá neamhiascaireachta má bhíonn cliste ag an soitheach agus nach ndéantar aon ghníomhaíocht iascaireachta le linn na tréimhse 24 uaire an chloig, agus nach féidir aon iascaireacht a dhéanamh dá bharr, agus sa chás sin amháin.

               i) Éigeandáil: Ní bheidh an lá sin incháilithe mar lá neamhiascaireachta ach amháin mura ndéantar aon ghníomhaíocht iascaireachta le linn na tréimhse 24 uair an chloig, faoi réir an fhíoraithe i gcoinne thuarascáil an bhreathnóra, agus go mbaineann an éigeandáil leis an méid seo a leanas; (i) sláinte agus sábháilteacht an chriú; (ii) sábháilteacht an tsoithigh.

               j) Cuardach agus Tarrtháil: Is faoi réir an fhíoraithe i gcoinne thuarascáil an bhreathnóra agus ag údarás inniúil Oileáin Cook, agus sa chás sin amháin, a bheidh an lá sin incháilithe mar lá neamhiascaireachta. Más é an toradh a bheidh ar an gCuardach agus an Tarrtháil go bhfillfidh an soitheach ar an gcalafort, ní mór don Chaptaen údarás inniúil Oileáin Cook a chur ar an eolas roimh ré agus sonróidh sé an méid seo a leanas:

               i) Suíomh an tsoithigh;

               ii) Calafort cinn scríbe.

               Áiritheoidh an soitheach atá ag seoladh le haghaidh calafoirt an méid seo a leanas:

               i) Go bhfuil gach trealamh stuáilte;

               II) Go rachaidh soitheach go díreach óna shuíomh go dtí a chalafort cinn scríbe; agus

               iii) Go leanfaidh an soitheach de bheith ar chúrsa díreach agus ar luas seasta.

               Má dhéantar aon ghníomhaíocht iascaireachta agus an soitheach ar a bhealach ar ais chuig calafort, nó mura gcloítear le haon cheann de na ceanglais thuas, caithfear le laethanta uile an taistil fillte mar laethanta iascaireachta.

               6) Ba cheart na tuarascálacha uile a tharchur chuig an údarás inniúil tríd an seoladh ríomhphoist seo a leanas:

                  licensing@mmr.gov.ck

               .

               FOSCRÍBHINN 2

               Teimpléid le haghaidh Tuarascálacha i bhFormáid Cumarsáide

               1. Tuarascáil ar Dhul Isteach (COE)
                  3

                        Inneachar

                        Tarchur

                        Ceann scríbe na teachtaireachta

                        Cód gnímh

                        COE

                        Ainm an tSoithigh

                        IRCS

                        Suíomh an dul isteach

                        LT/LG

                        Dáta agus Am (AUL) an dul isteach

                        LL/MM/BBBB – UU:NN

                        Cainníocht (Mt) na n‑iasc ar bord in aghaidh an speicis:

                        Tuinnín buí (YFT)

                        (Mt)

                        Tuinnín Mórshúileach (BET)

                        (Mt)

                        Boiníotó Aigéanach (SKJ)

                        (Mt)

                        Eile (Sonraigh)

                        (Mt)

               2. Tuarascáil ar Fhágáil (COX)
                  4

                        Inneachar

                        Tarchur

                        Ceann scríbe na teachtaireachta

                        Cód gnímh

                        COX

                        Ainm an tSoithigh

                        IRCS

                        Staid imeachta

                        LT/LG

                        Dáta agus Am (AUL) na fágála

                        LL/MM/BBBB – UU:NN

                        Cainníocht (Mt) na n‑iasc ar bord in aghaidh an speicis:

                        Tuinnín buí (YFT)

                        (Mt)

                        Tuinnín Mórshúileach (BET)

                        (Mt)

                        Boiníotó Aigéanach (SKJ)

                        (Mt)

                        Eile (Sonraigh)

                        (Mt)

               3. Formáid le haghaidh Tuairisciú Gabhála (CAT) nuair atáthar i Limistéir Iascaireachta laistigh limistéir iascaireachta laistigh d’uiscí Oileáin Cook
                  5
               .

                        Inneachar

                        Tarchur

                        Ceann scríbe na teachtaireachta

                        Cód gnímh

                        CAT

                        Ainm an tSoithigh

                        IRCS

                        Dáta agus Am (AUL) na tuarascála

                        LL/MM/BBBB – UU:NN

                        Cainníocht (Mt) na n‑iasc ar bord in aghaidh an speicis:

                        Tuinnín buí (YFT)

                        (Mt)

                        Tuinnín Mórshúileach (BET)

                        (Mt)

                        Boiníotó Aigéanach (SKJ)

                        (Mt)

                        Eile (Sonraigh)

                        (Mt)

                        An líon tacar a rinneadh ón tuarascáil dheireanach

               Ba cheart na tuarascálacha uile a tharchur chuig an údarás inniúil tríd an seoladh ríomhphoist seo a leanas:

                  licensing@mmr.gov.ck

                     (1)

                     https://oceanfish.spc.int/en/data-collection/241-data-collection‑forms

                     (2)

                        Ní mór gach trealamh iascaireachta de chuid an tsoithigh a stuáil ar bhealach nach mbeidh fáil air go héasca le haghaidh iascaireachta; go sonrach, ní mór an búm a ísliú a mhéid is féidir ionas nach féidir an soitheach a úsáid le haghaidh iascaireachta, ach ionas go mbeidh rochtain ar an scif i gcásanna éigeandála; Ní mór an héileacaptar, más ann dó, a cheangal síos; agus ní mór lainsí a bheith daingnithe. Leanann an soitheach de bheith ar chúrsa díreach agus ar luas seasta. Má dhéantar aon ghníomhaíocht iascaireachta, nó mura gcloítear le haon cheann de na ceanglais thuas, caithfear leis na laethanta uile ar idirthuras mar laethanta iascaireachta.

                     (3)

                        Le seoladh ceithre uair is fiche (24) roimh theacht isteach in uiscí iascaigh Oileáin Cook.

                     (4)

                        Le seoladh ceithre uair is fiche (24) roimh uiscí iascaigh Oileáin Cook a fhágáil.

                     (5)

                        Gach seachtain tar éis dul teacht i limistéir iascaireachta laistigh d’uiscí iascaigh Oileáin Cook.